Гулнора Каримова Женевадаги ваколатхонага раҳбар бўлди\n27 ноябр 2020, Тошкент вақти: 06:11\nhttp://gdb.rferl.org/211287DB-A8F1-4E35-B44A-617E96A9B8AE_w203.jpg --> http://gdb.rferl.org/211287DB-A8F1-4E35-B44A-617E96A9B8AE_mw800_mh600.jpg Чоршанба куни расман тасдиғини топган хабарга кўра, Ўзбекистон президентининг тўнғич қизи, ҳозирга қадар Ўзбекистон ташқи ишлар вазирининг маданият масалалари бўйича ўринбосари бўлиб келган Гулнора Каримова Ўзбекистон республикасининг Женевадаги БМТ идораси ва бошқа халқаро ташкилотлардаги доимий миссияси раҳбари этиб тайинланган.Бу хабар, БМТ нинг Женевадаги идораси интернет саҳифасида ҳам ўз тасдиғини топди.\nБМТ вебсаҳифасида “жаноб олиялари, фавқулодда ва мухтор элчи Гулнора Каримованинг Ўзбекистон республикасининг Женевадаги доимий дипломатик ваколатхонаси раҳбари” экани ëзиб қўйилган.Аммо Ўзбекистоннинг дунëдаги энг йирик халқаро ташкилотлар билан ишловчи Женева ваколатхонасида юз берган бу кадр ўзгариши, мамлакат жамоатчилигига ошкор этилмасдан, ими-жимида амалга оширилди.\nМустақил кузатувчилар, Гулнора Каримованинг Женевадан қўним топиш истагига Ўзбекистондаги саҳна ортида бораëтган сиëсий жараëнлар сиридан аломат дея қарамоқдалар.....\nЎзбекистон дипломатлари орасида, кейинги йиллар давомида Гулнора Каримовадан кўра ўз расмий хизмат лавозими ва хизмат мавқеини тез ўзгартирган, аниқроғи тез оширган одам бўлмаса керак. Бунинг сабаби эса оддий, дейди мустақил журналист ва собиқ дипломат Алишер Таксанов.\n“40-ëшга етмай туриб, Ўзбекистон ташқи ишлар вазирининг ўринбосари бўлиш, эндиликда эса, Ўзбекистоннинг БМТ каби ўта муҳим халқаро ташкилотнинг Женевадаги бўлсин доимий ваколатхонасига бошлиқ бўлиш учун дипломат сифатида ниҳоятда катта истеъдод, бошқарувчи ўлароқ катта маҳорат, сиëсатчи ўлароқ кучли билим ҳамда хорижда катта ҳурматга эга бўлиш лозим. Бу сифатларнинг бирортасига эга бўлмаган Гулнора Каримованинг дипломатик пиллапоядан бунчалик тезлик билан кўтарилиши сабаби битта- унинг президент Каримовнинг қизи эканидир”, дейди ҳозирда Швецарияда муҳожиратда яшаëтган ўзбекистонлик собиқ дипломат.\nЎзбекистонни қарийб 20 йилдан бери ўзи истаган шаклда бошқариб келаëтган президент Каримовнинг тўнғич ва эрка қизи, Россиянинг усти ялтироқ журналларида малика дея кўкларга кўтарилаëтган Гулнора Каримова, мамлакатдаги исталган амални сўраши ва унга эришиши мумкин. Нега у айнан БМТ нинг Женевадаги идораси, қолаверса Женевадаги бошқа халқаро ташкилотлар билан ишловчи Ўзбекистон дипломатик миссиясига бошлиқ бўлишни афзал билди?\nАлишер Таксанов, бундай қарор ортида бир неча мотивлар ëтган бўлишини тахмин қилади.\n“Бу менга узоқ муддатга мўлжалланган стратегиядек кўринмоқда. Ҳозирда Каримовлар оиласи бойликларини Швейцарияга жойлаштириш режаси ишлаб чиқилаëтган бўлиши эҳтимолга жуда яқин. Зотан, Швецария банклар мамлакати ва бу ерда банк сири дунëнинг қолган ерларига нисбатан жуда қаттиқ қўриқланади. Шу боис, Гулноранинг Женевага келиши ортидаги биринчи омил, Каримовлар оиласи капиталини Швецария банкларига эсон-омон кўчириш операциясини якунлаш бўлса керак, деб ўйлайман. Гулноранинг Женевага келиши ортидаги иккинчи сабаб, менимча “Зеромакс” билан боғлиқ. Биласизки, Гулнора Ўзбекистон иқтисодининг қарийб ярмини, аниқроғи ҳамма сердаромад тармоқларини ўз қўлига олган “Зеромакс” ширкатининг хўжайини ҳам. Бу ширкат эса, Швейцарияда таъсис этилган, унинг пропискаси ҳам, бош қароргоҳи ҳам Швецарияда. Албатта, Гулнорага Швейцариядан туриб, “Зеромакс”нинг улкан бизнес лойиҳаларини бошқариш осонроқ бўлади”, дейди Швейцарияда яшаëтган собиқ дипломат ва журналист Алишер Таксанов.\nШвецариянинг Лозанна шаҳрида истиқомат қилувчи ўзбек мухолифатчиси Сафар Бекжон ҳам Гулнора Каримованинг Женевадаги Ўзбекистон дипломатик миссияси раҳбари этиб тайинланиши ортида унинг ўзи ва оиласи манфаатларини узоқ келажакка яхшироқ кафолатлаш истаги ëтгани ҳақидаги бу фикрларга қўшилади ва бу манфаатлар рўйхатида Каримованинг ўз болаларига Европада муқим яшаш ҳаққини олиб бериш режаси ҳам борлигини таъкидлайди.\n“Биттаси болаларини Европада ўқишига имконият яратиш. Улар бу ерда маълум йиллар давомида яшаса, доимий яшаш ҳуқуқига эга бўлади. Ҳозир бу болаларни бунақа имконияти йўқку. Чунки улар Интерпол томонидан қидирилаяпти ва АҚШга олиб кетилиши керак. Булар АҚШ фуқароси бўлган болалар. Бу оилавий муаммоларни ҳал қилиш учун Гулноранинг қўяëтган қадами. Унинг бу ерда келиб иш бошлаганлиги тўғрисида маълумот олганимиз йўқ”, дейди Сафар Бекжон.\n“Ўзбекистондаги сиëсий салтанат ичдан беқарорлашиб бораëтганини сезган Каримовлар оиласи, ўзларига запасной аэродром ҳозирлашмоқда ва президентнинг яна бир қизи Лола Каримованинг Ўзбекистоннинг ЮНЕСКО даги доимий ваколатхонасига бошлиқ сифатида Париждан қўним топгани ҳам бу тахминни қувватлайди”, деб қўшимча қилади Сафар Бекжоннинг бу мулоҳазаларига Алишер Таксанов.\nЎзбекистон президенти 70нинг бу ëғига ўтиб, унинг соғлиғи ҳақида турли миш-мишлар тарқала бошлаганидан бери, Гулнора Каримованинг ўз отасига ворис бўлиш тараддудига тушгани ҳақидаги фикрлар тез-тез қулоққа чалинмоқда. Каримовнинг шундай режаси мавжудлигини, яқинда Озодлик мухбири билан суҳбатда Ўзбекистон миллий хавфсизлик хизматининг собиқ майори Икром Ëқубов ҳам тасдиқлади. Хўш, Каримованинг БМТ нинг Женевадаги идораси билан ишловчи элчи этиб жўнатилиши,бу режага хизмат қилувчи қадамми, ëки аксинча?\nМухолифат фаоли Сафар Бекжон, Гулнорани Женевага юбориш орқали Каримовлар оиласи билибми-билмайми, бу режа зиддига хизмат қилмоқдалар, деган фикрда.\n“Агар Ўзбекистон демократик давлат бўлганида бу йўллар билан ўзини давлат бошқарувига тайëрлаяпти деб ҳисоблашимиз мумкин эди. Ўзбекистонда диктатура бўлганлиги сабабли, тахтни эгалламоқчи бўлган куч тахтни атрофида бўлсагина уни эгалаб қолиши мумкин. Агар бир кечада Азроил келиб, Каримов кетиб қолса, Гулнора Женевадан етиб бориб бу ишни қиламан дегунча ҳокимият эгалланган ва эълон қилинган бўлади. Дадасига бир нарса бўлиб қолганда ҳокимиятни қўлида олиб қолиш учун Гулнора ҳар доим дадасининг ëнида ўтириши керак. Гулноранинг у ердан узоқлашишини кимдир уюштираëтган бўлиши мумкин. Келажакда ҳокимиятни Гулнорани қўлига бермасликни йўли уни узоқда ушлаб туриш. Буни уюштирилаëтганлигини Гулноранинг ўзи ҳам, ҳатто Каримовнинг ўзи ҳам билмаëтган бўлиши мумкин”.\nМавзу юзасидан Озодлик суҳбатлашган бошқа мустақил кузатувчилар ҳам Гулнора Каримованинг президент бўлишига қарши режим ичкарисида жуда жиддий қаршилик борлиги сабаб, Каримовлар оиласи келажак учун бехавотир режалар тузаëтган бўлишини эҳтимолдан соқит қилмадилар ва президент тўнғич қизининг нейтрал Швейцарияда дипломатик мақом паноҳида ерлашиш ҳаракатига ана шу оилавий режадан аломат дея қараëтганларини билдирдилар.


БОЛАЛАРНИ ПНЕВМОКОКК ИНФЕКЦИЯСИГА ҚАРШИ ЭМЛАШ БОШЛАНДИ - Ўзбекистон овози газетаси\nБОЛАЛАРНИ ПНЕВМОКОКК ИНФЕКЦИЯСИГА ҚАРШИ ЭМЛАШ БОШЛАНДИ\nСоғлиқни сақлаш вазирлиги томонидан ўтказилган анжуманда шу ҳақда фикр юритилди\nТадбирда Соғлиқни сақлаш вазирлиги санитария эпидемиология хизматининг етакчи мутахассислари, илмий тадқиқот институтлари ходимлари, Жаҳон Соғлиқни сақлаш ташкилоти ва ЮНИСЕФнинг Ўзбекистондаги ваколатхоналари раҳбарлари иштирок этди.\nМатбуот анжуманида таъкидланганидек, бугунги кунда мамлакатимизда пневмококк инфекциясига қарши янги вакцина жорий этилган бўлиб, барча бирламчи тиббиёт масканларида болаларни эмлаш ишлари бошланган.\nМаълумот ўрнида шуни айтиш лозимки, пневмококк ўпка, мия ва юрак қобиғи, қулоқ, бурун бўшлиқлари, нафас йўллари, бўғимлар яллиғланиши каби оғир касалликларни келтириб чиқарувчи хасталикдир. Жаҳон соғлиқни сақлаш ташкилоти маълумотига кўра, дунёда ҳар йили 1,6 миллион киши, жумладан, 800 минг бола ушбу инфекция туфайли келиб чиқадиган оғир касалликлардан нобуд бўлмоқда.\n— Охирги ўн йилда республикамизда полиомиелит, қизамиқ-қизилча ва вирусли гепатитга қарши курашишда бир қатор ижобий натижаларга эришилди, — дейди Соғлиқни сақлаш вазири ўринбосари, Бош давлат санитария врачи Саидмурод Сайдалиев. — Мамлакатимизда профилактика эмлаш ишлари фуқаролар соғлиғини ҳимоялаш ва аҳолини санитария-эпидемиологик осойишталигини таъминлашга қаратилган. Мазкур тадбирга жорий йилнинг ўзида 13 миллиард 600 миллион сўм маблағ сарфланган. Болаларни эмлашда фойдаланиладиган, жаҳон тиббиётида кенг қўлланилаётган энг самарали воситалар олиб келиниб, тегишли тартибда тиббий лаборатория синовларидан ўтказилди. Улар Соғлиқни сақлаш вазирлиги томонидан мувофиқлик сертификати билан кафолатланди ва жойлардаги эмлаш пунктларига етказиб берилди. Амалга татбиқ этилаётган янгиликдан аҳолини хабардор қилиш мақсадида хонадонлар, маҳаллаларда тушунтириш ишлари олиб борилди.\nСаккиз мингдан зиёд ўрта тиббиёт ходими эмлаш ишларини амалга ошириш бўйича махсус тайёргарликдан ўтказилди. Махсус ўқув-услубий машғулотларда қишлоқ врачлик пунктлари ва оилавий поликлиниканинг умумий амалиёт врачлари ва патронаж ҳамширалари иштирок этди.\nТаъкидлаш жоизки, изчил саъй-ҳаракатлар натижасида аҳоли ўртасида кўплаб юқумли касалликлар бўйича эпидемик вазият барқарорлиги таъминланди. Шу боис 2002 йилда Жаҳон соғлиқни сақлаш ташкилоти томонидан «Ўзбекистон полиомиелит касаллигидан холи ҳудуд» эканлигини тасдиқловчи сертификат берилди.\nТадбир давомида мамлакатимизда профилактик Миллий эмлаш тақвими мунтазам ўтказиб борилаётгани ҳақида ҳам сўз борди.\n— Аҳоли орасида ўткир ичак касалликларининг олдини олиш мақсадида 2014 йилдан бошлаб ротавирус инфекциясига қарши эмлаш амалиёти ҳам йўлга қўйилди, — дейди Тошкент шаҳар давлат санитария-эпидемиология назорат маркази бош врачи ўринбосари Вазира Муталова. — Вирусология илмий текшириш институти маълумотига кўра, 5 ёшгача бўлган болалар орасида диарея касалликлари билан касалланиш 30 фоизга камайди. Жорий йилнинг 2 ноябридан бошлаб, Соғлиқни сақлаш вазирлигининг даволаш-профилактика муассасалари эмлаш пунктларида 2, 3 ва 12 ойлик болаларни пневмококк инфекциясига қарши эмлаш бошланди.\nМутахассислар қайд этганидек, пневмококк инфекциясига қарши вакцина самарали ва хавфсиз ҳисобланиб, мушак орасига юборилади ва 10 йилдан кам бўлмаган муддатга фаол иммунитет ҳосил қилади. ЖССТ ҳамда Соғлиқни сақлаш вазирлиги томонидан вакцинанинг хавфсизлиги, яроқлилиги кафолатланган. Мазкур эмлаш бепул амалга оширилади.\nТадбир доирасида Юнусобод туманидаги 51-оилавий поликлиникада пресс-тур ташкил этилиб, иштирокчилар пневмококк инфекцияга қарши эмлашнинг бошланганига гувоҳ бўлишди.


Қонун инсон қадри учун хизмат қилмайдими? / ADOLAT ижтимоий-сиесий газетаси\nМатбуот соҳасида узоқ йиллар ишлаганим боис таҳририятларга йўлланадиган хат-хабар, таклиф-мулоҳаза ва шулар қаторида сон-саноқсиз шикоят хатларини кўп ва хўп ўқиганман. Инсоният олис мозийдаёқ ихтиро қилган ёзувнинг бир хусусияти шундаки, унда муҳим янгилик хусусида гап борадими, муаллиф маълум муаммо хусусида ўз қарашларини баён қиладими ёки кимнингдир устидан шикоятми, бундан қатъи назар, ёзув эгасининг нима мақсадда қўлига қалам олгани шундоққина кўриниб туради. Шу боис раҳбар, бошлиқ, раис ёки бирор ташкилот фаолияти умумий танқид остига олинган, жойларда меҳнаткашларнинг ҳақ-ҳуқуқлари бузилаётгани, адолатли талаблари инобатга олинмаётгани баён қилинган мактублар таҳририятнинг дарҳол эътиборини тортади.\nБунга эса Одилжоннинг 1998 йилда Ўзбекистон Республикаси ЖКнинг 267-моддаси, 1-қисми билан судланиб, 3 йилу 6 ой муддатга озодликдан маҳрум этилгани сабаб бўлган. Бир томондан қарасангиз, фуқаролик ишлари бўйича Учқўрғон туманлараро судининг “Ҳал қилув қарори” тўғридек. Лекин иккинчи томондан Одилжоннинг 14 йил мобайнида Маҳмуджонга оталик қилгани, унга меҳр бериб, бошини силагани, ўз фарзандлари қаторида едириб-ичириб, вояга етказгани масаласи-чи?! Наҳотки ёшлик шўхликлари боис 20 йил аввал қилинган хато шунча йилдан сўнг ҳам “қоғоз кема”чаларда қалқиб чиқаверса, бир болага кўрсатган 14 йиллик меҳр-оқибат ҳисобга олинмаса?!\nОдилжон Камолов таҳририятга ёзган аризасида ҳам ўз хатосини инкор этмайди. Ҳатто қилган жинояти — бир танишининг “Запорожец” машинасини олиб қочиб, кечгача сайр қилиб юргани эканини ҳам очиқ айтади. Аммо, орадан йигирма йил вақт ўтгани, Ўзбекистон Республикаси Жиноят кодексининг 78-моддаси “д” бандида “Беш йилдан кўп бўлмаган муддатга озодликдан маҳрум қилиш жазоси ўталгандан кейин орадан тўрт йил ўтгач, судланганлик ҳолати тугалланиши» назарда тутилганини ёзиб, суднинг ҳал қилув қароридан норози эканини маълум қилади.\nАризани ўрганар эканмиз, бу саволларга етарли жавоб олдик. Маҳалла фуқаролар йиғини раисининг имзоси ва муҳр билан тасдиқланган тафсифномада қуйидаги маълумотлар бор: “Одилжон Камолов маҳалла ҳаётида фаол иштирок этади. Тадбиркор сифатида кам таъминланган оилаларга ёрдам кўрсатади. Маҳаллани ободонлаштиришга ўз ҳиссасини қўшиб келмоқда. Адир жойни ўзлаштириб, бодом ва ёнғоқзор бунёд қилди. Меҳнатдан қочмайди. Турмуш ўртоғи билан 14 йилдан бери аҳил-иноқ яшаб келмоқда. Оилада уч нафар фарзанд бор...”\nОдилжоннинг қўни-қўшнилари имзо чеккан фикрномани ўқиймиз: “Одилжон билан 14 йилдан буён ёнма-ён яшаймиз. Тадбиркор, меҳнаткаш инсон. Фарзандлари тарбиясига алоҳида эътибор беради. Қўни-қўшниларга иссиқ-совуқ кунларда биринчи бўлиб ёрдамга келади. Маҳалламизда ўтказиладиган Мустақиллик, Наврўз байрамларида ташкилотчилик қилади...”\nТАҲРИРИЯТДАН: Юқорида таъкидлаб ўтганимиздек, биз бир оиланинг, қолаверса, катта ҳаёт остонасида турган ўсмирнинг шаънини ўйлаб, мақолада аризачининг аниқ манзили ва исм-шарифини келтирмадик. Аризани мақола билан биргаликда Ўзбекистон Республикаси Олий судига жўнатишга қарор қилдик. Демак, газетамизни ўқиб борсангиз, яқин кунларда ушбу муаммо қандай ечим топганига ўзингиз ҳам гувоҳ бўласиз.\nМурожаатлар ижобий ечим топмоқда...\nШу йилнинг февраль ойида Фарғона вилояти адлия бошқармасига Тошлоқ туманидаги “75-сонли автокорхона” масъулияти чекланган жамияти раҳба...\nКўзларга муҳрланган хотира\nХалқимизга хос хислатлар ҳақида гап кетса, албатта, кексаларни ардоқлаш, ўтганларни хотирлаш ва азиз отахону онахонларнинг дуосини олиш каби фазила...


ҚОҒОЗ ПУЛДАН ҚАНДОҚ ҚИЛИБ ЗАКОТ ЧИҚАРИЛАДИ?\t13.03.2007 й.\tУмуман нақд пулдан қандоқ қилиб Закот чиқарилади? Шартлари қандай?\nНақд пулдан Закот чиқариш фарз бўлиши учун унда қуйидаги шартлар мавжуд бўлиши керак:\n1. Пул нисобга етган бўлиши керак. Тилло пул бўлса-йигирма динор, кумуш пул бўлса икки юз дирҳам эканлигигини яхши билдик. Аммо, ҳозир тилло ҳам, кумуш ҳам пул сифатида ишлатилмайди. Қоғоз пулдан қандоқ қилиб Закот чиқарилади? Унинг нисоби қанча? Кумуш халқаро миқёсда пул ўрнида умуман қабул қилинмай қўйди. Тилло эса, пул ўлчови сифатида дунё бўйича мақбул бўлиб турибди. Шунинг учун уламолар қоғоз пулни тиллонинг қиммати билан ўлчаш керак, деганлар. Пайғамбар соллаллоҳу алайҳи васалламнинг вақтларида йигирма динор пулнинг оғирлиги йигирма мисқол бўлади. Йигирма мисқол эса саксон беш грамм бўлади. Демак, ҳар йили 85 грамм тиллонинг баҳоси қоғоз пулнинг нисоби бўлади. Кимда 86 гр. Тиллонинг қимматига тенг ёки ундан кўп қоғоз пул бўлса, Закот бериш фарз бўлади. У одам пулини ҳисоблаб туриб, икки ярим фоизини Закотга бериши керак.\nБаъзи ҳолларда тиллонинг нархи жуда кўтарилиб кетиб, бир юртда пули нисобга етадиганлар нодир бўлиб қолиши ҳоллари ҳам бўлиб туради. Шунда уламоларимиз «камбағалга фойдали томонни олиш» қоидасини олиб кумушнинг нархини нисоб қилиш керак, дейдилар. Ана ўшанда беш юз тўқсон беш грамм кумушнинг баҳоси нисоб деб қабул қилинади.\nҲамаср уламоларимиздан баъзилари, агар тилло ҳам кумушга ўхшаб нархи тушиб, номақбул бўлиб қолса, ўртача нархдаги йигирмата қўйнинг нархини нисоб қилиб олиб, қоғоз пулдан Закот чиқариш керак, дейдилар. Чунки Пайғамбаримиз соллаллоҳу алайҳи васалламнинг даврларида икки юз дирҳамга йигирмата қўй келар экан. Табиийки, ўртача катталикдаги қўй эътиборга олинган. Чунки Закотга тегишли ҳайвонлар ҳақида гап кетганда доимо ўртачаси кўзда тутилади. Демак, мабодо пулнинг нисобини қўй қиймати билан ўлчашга тўғри келиб қолса, қўйнинг нархи ўртача юргандаги ўртача қўйлардан йигирматасининг нархи пулнинг нисоби бўлади.\nЛекин ҳозирча амалда саксон беш грамм тиллонинг нархи нисобдир. Ҳанафий мазҳаби уламолари, тиллога бир оз бошқа маъдан аралаштирилган бўлса ҳам бўлаверади, деганлар.\nШу жойда бир масалага алоҳида эътибор беришимиз лозим. Закот нисоби турли нав молларда турлича чиқмоқда. Яъни, қимматлари ҳар хил чиқаяпти. Тилло ва кумушдан нисоб, деб эътибор қилинган маблағга йигирмата қўй келмоқда. Агар қўйнинг нисоби қирқталигини эътиборга олсак, қўйнинг нисоб нархи пулникидан икки баробар кўп бўлиб кетмоқда. Нима учун шундоқ бўлган?\nБу жойда жуда ҳам нозик масала бор. Ислом шариати қанчалик мукаммал шариат эканини шундан билиб олсак ҳам бўлади. Қўй доим ўсиб турадиган мол. Шунингдек, бошқа ҳайвонлар ҳам. Туғади, семиради, жун, сут каби маҳсулотлар бериб туради. Замонавий тил билан айтганда ишлаб чиқариш маҳсулотлари чиқариб туради, фойдаси келиб туради. Шунинг учун унинг эгасига кенглик берилган. Закот бериши кечга сурилган ва оз қилинган. Пул эса уйда ишлатилмай туради, яъни, ўз-ўзидан кўпаймайди. Натижада жамиятга фойдаси ҳам тегмайди. Шунинг учун у ҳайвоннинг қийматидан икки баробар кам бўлса ҳам ундан Закот бериш керак. Токи бир қисми камбағалларнинг қўлига бориб тегсин, ишлаб чиқаришга ишлатилсин. Қолган қисмини ҳам эгаси ишлатишга уринсин, бўлмаса Закотга берилиб камайиб қолади.\n2. Бир йил тўлиши керак. Нақд пуллардан ёки уларнинг ўрнига ўтадиган нарсалардан Закот фарз бўлиши учун лозим бўлган шартлардан бири ўша пул нисобга етган ҳолида тўлиқ бир йил туриши керак. Ҳанафий мазҳаби бўйича йилнинг ўртасида пул нисобдан кам бўлса ҳам икки бошида тўлиқ бўлса Закот фарз бўлаверади. Фойдага келган моллар; ойлик маош, иш ҳаққи, мукофотлар, ҳунар қилиб топилган пуллар, ижарага қўйилган иморатлар, меҳмонхона, завод ёки фабрика ва машиналардан тушган фойдалар ҳам асл раъсул молга қўшиб туриб Закот чиқарилади.\n4. Ҳожати аслиядан ортиқ бўлиши керак. Дейлик, бир кишининг қўлида нисобга етган пули бор. Аммо, у ўзига ва қарамоғидаги кишиларга қишлик ёки ёзлик кийим олиши керак. Ёки бир йиллик озиқ-овқатининг сарф-харажати ҳам бор. Уй сотиб олиши керак. Уйига керакли анжомлар, касб-ҳунари учун асбоблар, мингани, зарурат учун улов ёки ўқигани китоб олиши керак. Ушбу нарсаларни ёки улардан баъзиларини олганда пули нисобдан кам бўлиб қолса унга Закот фарз бўлмайди. Чунки, Закот ўзига тўқ, ўз эҳтиёжларидан ортиқча пули бор бой одамларга фарздир.\nБировда ҳам тилло пул, ҳам кумуш пул бўлса икковини қўшиб ҳисоблаб, нисоб аниқланади. Кейин икковидан улушига қараб алоҳида алоҳида Закот чиқарилади. Демак, бир кишида турли пуллар бўлса уларнинг ҳар бири алоҳида-алоҳида нисобга етиши шарт эмас. Мисол учун доллар алоҳида, марка алоҳида, сўм алоҳида, рубл алоҳида нисобга етиши керак эмас. Бор пулларини қўшиб ҳисоблаб, нисобга етган-етмагани аниқланади ва ҳар пулдан ҳиссасига қараб Закот чиқарилади.\nҲозирги кунимизда Закот чиқариладиган молларнинг асосийларидан бири пул бўлиб қолган. Айниқса шаҳар жойларда асосан молу мулк пулга айланиб қолган. Шунинг учун унинг нисобини аниқлаш, ҳар йили ўз вақтида Закотини бериб, Аллоҳнинг амрини бажо келтириш, молиявий ибодатни қилиб туриш лозим бўлади.


КАРАНТИН БЕКОР БЎЛГАНИ ЙЎҚ, ФАҚАТ ЮМШАТИЛДИ\nДунёда инсон учун саломатликдан-да катта неъмат йўқ. Шундай экан саломатликни асрашнинг асосий қисми одамларнинг ўзига боғлиқ. Бу, карантин ва энг муҳими, санитария-гигиена қоидаларига қай даражада риоя этишимизда намоён бўлади.\nКоронавирус юқтирмаслик учун мутахассислар кўча-кўйда ниқобда бўлиш, ижтимоий масофани сақлаш, антисептик воситалардан мунтазам фойдаланиш, тўйларни кам одам билан ўтказиш каби бир қатор барчамизга ярим йилдан бери ёд бўлиб кетган қоида ларга риоя этиш ҳақида мунтазам огоҳлантирмоқдалар. Лекин бизнинг кўпчилигимиз бунинг аксини қилаяпмиз.\nАйримлар ниқобни иягига тушириб олган, айримлар умуман тақмаган, тўйларимиздаги меҳмонлар сони ортгандан ортиб бораяпти. Транспорт ва бозорлардаги масофа сақла маслик ҳолатларини-ку, айтмаса ҳам бўлади.\nДунёдаги оғир вазият ҳақида ҳар лаҳзада хабардор бўлиб турибмиз. Кунига минг-минглаб касалликлар аниқланаётган ва минглаб одамлари дунёдан кўз юмаётган давлатлардаги аянчли вазият барчамизни ҳушёрликка чорлаши керак.\nОгоҳ бўлинг! Қоидаларга қатъий риоя этишгина бизни ғалабага тезроқ етказиши мумкин. Ўзимизни, кўзларимизнинг оқу- қораси бўлган фарзандларимиз саломатлигини асрайлик!


ЎзА - Ҳиндистонда йирик ЙТҲ : етти киши ҳаётдан кўз юмди, жароҳатланганлар 50 га яқин\n22.02.2019 15:17:54 Чоп этиш версияси\nҲиндистонда йирик ЙТҲ : етти киши ҳаётдан кўз юмди, жароҳатланганлар 50 га яқин\nҲиндистон шимолий штати Уттар-Прадешда автобус билан содир бўлган йўл-транспорт ҳодисасида етти киши ҳалок бўлди, жароҳатланганлар 50 га яқин, улардан 12 нафари оғир аҳволда, дейилади маҳаллий полиция ахборотида.\nМаълум бўлишича, ҳалокат кеча содир бўлган. Бахтсиз ҳодиса олдидан трассада қувур ортилган юк машинаси ЙҲТга учрайди. Йўл хизматчилари трассада сочилиб кетган қувурларни тезкор йиғиштиришга улгурмайди. Дастлабки тахминларга кўра, бу фожиага сабаб бўлган.\n“60 нафар йўловчиси бўлган автобус Деҳлидан Бихарга йўл олган бўлган. Ҳодисада оғир жароҳат олган 12 йўловчи Лакхнау шаҳридаги травматология марказига етказилган” деган штат ҳуқуқ-тартибот органлари вакили Винод Мишра. Унинг сўзларини “Hindustan Times“ газетаси келтиради. Нашрнинг ёзишича, ҳалок бўлганлар орасида 2 нафар вояга етмаган йўловчи бор.


Болалар учун унутилмас таътил «Zomin Sunrise»да: боулинг, автомат ўйингоҳ ҳамда 10 фоиз чегирма!\n09:00 / 22.05.2019\nЁзги таътил мавсуми яқинлашмоқда. Фарзандларингиз таътилни мароқли ва шу билан бирга унумли ўтказишини истайсизми? У ҳолда шошилинг! «Zomin Sunrise»дан ажойиб акция: яқинлашиб келаётган Рамазон Ҳайити ҳамда Халқаро болалар куни муносабати билан оромгоҳнинг биринчи мавсумига 10 фоиз чегирмани эълон қилади.\n«Zomin Sunrise» оромгоҳи болалар учун қуйидаги хизматларни таклиф этади:\nШинам ва экологик тоза муҳитда яшаш;\nФойдали ва тўғри танланган маҳсулотлардан 6 маҳал меню;\nМаданий ва спорт-соғломлаштириш тадбирлари;\nМалакали мутахассисларнинг профессионал ёндошувлари;\nТаълим ва кўнгилочар дастурлар;\nТранспорт хизмати ва бошқалар (Тошкент-Зомин-Тошкент).\nТоғ қўйнида бетакрор маскан\nБолаларнинг саломатлиги учун Зомин – ажойиб тоғ манзараларидан иборат, экологик тоза ҳудуд. Бу ерда ноёб ўсимликлар ва ҳайвонот олами, бетакрор табиат гўзаллигидан баҳраманд бўлиш мумкин.\n«Zomin Sunrise» оромгоҳи Самарқанд ва Тошкент ўртасида, Зомин қўриқхонаси ҳудудида жойлашган. Бу маскан икки минг йиллик тарихга эга бўлиб, Зомин тоғлари ЮНЕСКОнинг Бутунжаҳон мероси рўйхатига киритилган номзодлардан биридир. Уни бежиз «Иккинчи Швейцария» деб аташмайди.\nОромгоҳда болалар 24 соат давомида кузатув остида бўлишади. 12 кун давомида ёзги таътилни мароқли ва унутилмас ўтиши таъминланади.\nОромгоҳ ҳудудида болалар спорт билан шуғулланиши учун барча шарт-шароитлар яратилган: футбол, баскетбол, воллейбол, стол тенниси, катта теннис, шахмат ва шашка ҳамда бошқалар.\nШунингдек, қуйидаги тўгараклар ҳам фаолият олиб боради:\n3. Моҳир қўллар;\n6. Театр ва бошқалар.\nОромгоҳда ҳар куни мунтазам равишда «кислород кўпиги» («кислородная пенка») берилади.\nЎзбекистондаги оромгоҳлар орасида айнан «Zomin Sunrise»да боулинг майдони ташкил этилган. Шунингдек, автоматлаштирилган ўйингоҳлар ҳам мавжуд.\nБританиялик олимлар томонидан фаол дам олиш нафақат болаларнинг ўзини бахтли ҳис қилишига, балки интеллектуал ривожланишига ҳам таъсир қилишини исботлашган, айнан шу омилларни ҳисобга олган ҳолда оромгоҳда фаол дам олиш учун барча шароитлар яратилган.\nБолалар салқин ҳавода совуқ емасликлари учун бассейнга махсус иситгичлар ҳамда фильтрлаш қурилмалари ўрнатилган.\n1-мавсум: 07.06.2019 дан 18.06.2019 гача;\n2-мавсум: 19.06.2019 дан 30.06.2019 гача;\n3-мавсум: 01.07.2019 дан 12.07.2019 гача;\n4-мавсум: 13.07.2019 дан 24.07.2019 гача;\n5-мавсум: 25.07.2019 дан 05.08.2019 гача;\n6-мавсум: 06.08.2019 дан 18.08.2019 гача.\nҲар бир мавсумда ота-оналар кунлари ўтказилади. Бу кунда барча ота-оналар фарзандларини кўриш учун оромгоҳга ташриф буюришлари мумкин. Меҳмонлар учун оромгоҳ маъмурияти томонидан фуршет, концерт дастури ташкил этилади. Дастур давомида қизиқарли шоу, томоша ва эстрада юлдузларининг чиқишлари уюштирилади.\nЙўлланмалар нархи ҳамда зарур ҳужжатлар рўйхати билан оромгоҳ маъмурияти томонидан батафсил танишишингиз мумкин.\nЙўлланма нархи: 1 700 000 сўм.\nҚабул қилинадиган болалар ёши: 7 ёшдан 14 ёшгача.\nОромгоҳ манзили: Жиззах вилояти, Зомин тумани\nМурожаат учун телефон: +99895 144 77 33\nTelegram канал: t.me/zominsunrise\n“Zomin Sunrise” да фарзандингиз ёзги таътилни фойдали ва мароқли ўтказишини хоҳлайсизми?\n17:57 / 06.07.2018


АҚШ, Британия ва Полша Ироқ учун барқарорлаштирувчи кучлар ташкил этмоқда.\nУрушдан кейинги Ироқда вазиятни барқарорлаштириш мақсадида АҚШ ва унинг иттифоқчилари Халқаро барқарорлаштирувчи кучларни ташкил этмоқдалар. АҚШлик юқори лавозимли расмий амалдорнинг Франс Пресс ахборот агентлигига айтишича, улар БМТ ёки Ироқ урушига қарши бўлган давлатлар бу ташаббусни қўллаб-қувватлашини хоҳлайдилар.\nРежага кўра, мамлакатда тинчлик ва барқарорликни таъминлаш учун Ироқ уч секторга бўлиниб АҚШ, Британия ва Полша кучлари томонидан бошқарилади. Хавфсизликни таъминлаш йўлидаги мазкур ҳаракатга бошқа давлатлар ҳам қўшилади. Ҳозирча Ироқ уч секторга бўлингани йўқ. Расмийлар, Ироқ диний ёки этник мезонлар асосида бўлинмаслигини айтдилар.\nБритания Мудофаа вазири Жеф Хун чоршанба куни Лондонда НАТОга аъзо ўн олти давлат ва мазкур Иттифоққа аъзо бўлмаган бошқа давлатлар вакиллари иштирокида ўтказилган йиғилишда мазкур режани олға сурди.\nАйни пайтда, Юнонистоннинг Родос оролида Европа Иттифоқи Ташқи ишлар вазирлари урушдан кейинги Ироқ масаласида АҚШ билан ўртадаги фарқни кичрайтириш масаласини муҳокама қилдилар.\nИроқ урушига қарши чиққан Франция, Германия ва Россия Коалициянинг барқарорлаштириш операциялари бўйича Лондонда уюштирилган дастлабки анжуманига таклиф этилмади.\nАҚШ расмийларига кўра, Вашинтон БМТнинг Ироқдаги роли чекланган бўлишини хоҳлайди. Хусусан, БМТ инсонпарварлик фаолияти, уруш қочқинлари ва мамлакат ичида бошқа жойларга кўчган аҳоли муаммолари ҳамда қайта қуриш масалалари билан шуғулланиши лозим.\nЖума куни Лондонда сўзлаган АҚШ Мудофаа вазири Доналд Рамсфелд: “Ироқда хавфсизлик яхшилангунича, инсонпарварлик ва қайта қуриш ишлари олиб борилиши учун етарли шароитлар юзага келгунича, шунингдек, ироқликлар ўтиш даври ҳукумати ва ниҳоят доимий ҳукумат ташкил этгунларига қадар мамлакатда хавфсизликни таъминлаш учун қанча зарур бўлса, шунча ҳарбий куч сақлаб турамиз”,-деди.\nБритания Бош вазири Тони Блэр билан сўзлашувлар олиб борганидан сўнг Рамсфелд Ироқда қанча қўшин қай муддат сақлаб турилиши лозим бўлиши ҳозирча ноаниқлигини айтди. У сўзига қўшимча қилиб, 7 май куни Британияда ва 22 май куни Полшада режалаштириш бўйича учрашувлар бўлиб ўтишини маълум қилди.\nЖума куни Лондонда сўзлаган Британия Мудофаа вазири Жеф Хун: “Биз Ироқда амалга ошираётган барча иш қонуний. Бу фаолият Гаага ва Женева конвенциялари билан ҳимояланган. У тўғри ва қонунга мос келади”,-деди.\nЮқори лавозимли расмийларга кўра, халқаро барқарорлаштирувчи кучлар Ироққа киритилган АҚШ ва Британия кучлари билан биргаликда фаолият олиб боради. Расмийларга кўра, АҚШ, Британия ва коалициянинг барқарорлаштирувчи кучлари АҚШ генерали Томми Франкс қўмондонлиги остида бўлади. Шуни эслатиб ўтиш лозимки, ҳозир Ироқда АҚШнинг тахминан 123 минг ва Британиянинг 23 минг аскари бор.\nБарқарорлаштирувчи халқаро кучлар таркибига инженер ва тиббиёт ходимлари гуруҳлари, артиллерия мутахассислари, миналардан тозаловчи гуруҳлар, шунингдек, ядровий, биологик ва кимёвий қуролларни аниқлаш ҳамда зарарсизлантириш бўйича мутахассислар гуруҳлари ҳам киритилади. АҚШ, Британия, Полша , Италия, Испания, Украина, Дания, Голландия ва Болгария Барқарорлаштирувчи кучларга ўз қўшинлари билан ҳисса қўшишни таклиф қилган. Албаниянинг кам сонли аскарлари эса аллақачон Ироқда фаолият олиб бормоқда. Бундан ташқари Филиппин, Қатар, Австралия ва Жанубий Корея халқаро Барқарорлаштирувчи кучларга қўшинлар билан эмас, балки моддий-техник ёрдам кўрсатишни таклиф қилган.


Сурат Икромов: “Давлат сири” айбсиз ходимларни ими-жимида қамаб юбориш учун баҳона бўлган\nРасм манбаси : Ҳуқуқ ҳимоячиси Сурат Икромов\nҲуқуқбон Сурат Икромов куч ишлатар тизимлар хизматчиларининг ўз мансабини суиистеъмол қилиши билан боғлиқ жиноят ишларининг судларда ёпиқ кўрилиши амалиётини танқид қилди\nЎзбекистонда куч ишлатар тизимларнинг масъул хизматчилари устидан суд жараёни ёпиқ ўтказилади. Яқин-яқинларгача Миллий хавфсизлик ёки прокуратура тизимларида ишлаган зобитларнинг судлари ҳар доим ҳарбий судларда ўтказилган, жараён тафсилотлари эса “жиноят ишида давлат сири мавжуд” деган важ билан кенг оммадан сир тутилган.\nТаниқли инсон ҳуқуқлари ҳимоячиси Сурат Икромовнинг фикрича, мансаб суиистеъмоли билан боғлиқ ишларда “давлат сири” шунчаки баҳона бўлиб, бу амалиёт судларнинг ошкоралик принципига соя солади.\n– Жиноят - бу жиноят, унда қанақа давлат сири бўлиши мумкин, – дейди ўзбекистонлик мустақил ҳуқуқбон. – Мисол учун, бир ходимни жиноят содир этишда айблашяпти. Бу ишга айбланувчининг давлатга алоқаси борлиги тарафидан қаралмайди-ку. Шунинг учун судни жамоатчиликдан яшириб, "давлат сири бўлгани учун ёпиқ ўтказишга" қарор қилиниши – бу бир баҳона. Ана шу баҳона туфайли МХХнинг айрим ходимларини ноҳақдан қамаб юборилгани билан боғлиқ суд ишларига ҳеч ким аралашолмас эди. Ҳарбий суд, инсон ҳуқуқлари ҳимоячилари ёки журналистлар суд жараёнига қўйилмасин, деб вето қўярди. Ахир у ерда давлат сирининг ўзи йўқ. Фақат ўша зобитнинг ўз мансабини суиистеъмол қилгани билан боғлиқ сир бўлиши мумкин, холос. Бу ҳам камдан-кам ҳолларда. Айнан мана шундай баҳона билан қанчадан-қанча айбсиз одамларни қамаб юборишди, улар неча йиллардан бери қамоқда ўтиришипти.\nСурат Икромовнинг сўзларига кўра, яқин-яқингача ҳам хавфсизлик хизмати ходимининг дахлсиз бўлгани уларни олдинги МХХ юқори лавозимли мулозимларининг сохта буюртма жиноят ишларидан муҳофаза қилолмаган.\n– Бундай судларни "заказ" деймиз. Судларга заказ берилаверган, судлар ноқонуний ҳукмларни чиқариб беришга мажбур бўлганлар. Прокурорлар эса билишган қонунга хилоф равишда айб қўйилганини, лекин жиноят иши ҳал бўлгани ҳақида қўл қўйиб бераверганлар. Мана шу ерда прокурорлар қонун асосида иш кўришлари керак эди. Судьяларимиз эса ҳали мустақил эмас бизда, – дейди С.Икромов.\nМустақил Инсон ҳуқуқлари ҳимоячилари ташаббус гуруҳи охирги йилларда ноҳақ қамаб юборилгани устидан шикоят билан ўнга яқин собиқ МХХ зобитлари мурожаат қилганини маълум қилган.\n2020-01-07 16:50:21 | 805 | 0 |\nЯнвар 07, 2020 20:20\nСурат Икромов нотўғри фикрламоқда. Ўша жиоят содир қилган офицерлар давлат сири билан боғлиқ ишларда хизмат қилиб, ўз хизмат вазифаларини суиистеъмол қилганликлари учун. Судланмоқдалар. Шунинг учун ёпиқ суд бўлади. Суд сохасини процнссуал қонунларни тушунмаган инсонлар хар хил ўйлайверадида. Уларни ким заказ қилиши мумкин. Хеч ким заказ қилмайди. Хар бири ўз қилмишига яраша жазо оладилар. Айбдор деб топиш ва Жазони белгилаш.Одил судлар виждонига хавола.\nНавоийда қамоқ муддатини ўтаётган 13 нафар маҳкум озодликка чиқарилди\n2019-03-18 21:24:28 1057 0\n2019-02-18 12:30:16 1050 0\n2019-01-21 16:07:22 984 0\n2018-10-23 16:58:14 1251 0\n2019-01-07 14:39:56 943 0\n2019-03-29 21:43:22 1051 0


19 май 2021, Тошкент вақти: 05:12\nДинозавр излари Марказий Осиёда бундан аввалроқ Туркманистонда ҳам топилган эди.\n“Демократик партия вакили йўл муаммосини кўтарди”\nИчки йўлларнинг аҳволи юзасидан фуқаролар мурожаатлари камаймаётир (“Ўзбекистон овози”, 11 июнь).\nЎзбекистон халқ демократик партияси вакили Ёқуб Умаровга кўра, ҳудудлардаги ички йўллар талаб даражасида эмас. Шу боис республика йўл жамғармаси маблағларни фақат марказий йўллар учун эмас, ички йўллар таъмирига ҳам йўналтириши керак.\nМаълумотларга қараганда, 2015 йилнинг биринчи чорагида Молия вазирлиги ҳузуридаги республика йўл жамғармасининг даромадлари 511,5 миллиард, харажатлари эса 421,2 миллиард сўмни ташкил этган.\n“Кимнинг баёнотига ишониш керак: “Ўзбекнефтгаз” ширкатигами ё “Тошшаҳартрансхизмат”га?”\n“Ўзбекнефтгаз” ширкати Тошкент жамоат транспорти автобусларига дизель ёнилғиси тақчиллиги юзасидан “Тошшаҳартрансхизмат” ширкати эълонини рад этувчи баёнот берди (“Оила даврасида”, 11 июнь).\nЖорий йил 31 май куни “Тошшаҳартрансхизмат” ширкати ўз расмий сайтида ёнилғи етказиб бериш 30 фоизга қисқаргани муносабати билан автобус рейслари оралиғидаги вақт узайишини эълон қилиб, вақтинча ноқулайликлар учун узр сўраган эди.\n9 июн куни эса “Ўзбекнефтгаз” ширкати расмий сайтида ширкат таркибидаги “Ўзнефтмаҳсулот” компанияси “Тошшаҳартрансхизмат” ширкатига тўлаган маблағи миқдорида 100 фоиз ёнилғи етказиб бераётгани ҳақида баёнот берди.\n“Ўзнефтмаҳсулот” акциядорлик компаниясида “Тошшаҳартрансхизмат” акциядорлик компанияси ва бошқа истеъмолчилар транспорт воситаларини узлуксиз ва чекланмаган миқдорда таъминлаши учун барча керакли нефть маҳсулотлари, шу жумладан, дизель ёнилғиси етарли ҳажмда мавжуд”, дейилади баёнотда.\n“Фирибгар азайимхон ва сохта табиблар болаламоқда”\nЎзбекистонликларни чув тушираётган қаллоб фолбин ва сохта табиблар сафи кенгайиб бормоқда (“Даракчи”, 11 июнь).\n“Тошкентнинг Дендропарк даҳасидаги “мозорчи фолбин”нинг шуҳрати етти аравага юк бўлади. Бу “мозорчи” олдига келганларнинг ҳаммасини бир мозорга етаклаб дуч келган қабрдан калла суягидан тортиб михгача, синган тақадан тортиб қўғирчоққача топиб берар эмиш. Кейин ўша мижозга “сенинг ўлиминг учун душманларинг михга афсун ўқиб мозорга кўмишибди, мана, мен топиб бердим, энди михни сувга ташла, менга эса икки минг доллар” бер деб юзига фотиҳа тортаркан. Мана шундай фирибгарлардан чув тушаётган қанчадан-қанча соддадиллар пулидан ажралиб, чирқираб қолаётгани билан ҳеч кимнинг иши йўқ”, деган Халқ табобати академияси раиси М.Ҳамроев.\n“Ўзбекнаво” мансабдори пора билан ушланди”\n“Ўзбекнаво” эстрада бирлашмасининг Тошкент шаҳар бўлимларидан бирининг раҳбари пора билан қўлга тушди (“Ҳуқуқ”, 11 июнь).\nИсми ошкор этилмаган мансабдор лицензия муддатини узайтириш эвазига хонандадан 200 доллар пора талаб қилган. Хонанда эса бу ҳақда ҳуқуқ идораларига ариза билан мурожаат қилган.\nШу тариқа “Ўзбекнаво” мансабдори Тошкент шаҳри Шайхонтоҳур тумани солиқ ва валютага оид жиноятларга қарши кураш департаменти томонидан жиноят устида ушланган.\n“Тошкентдаги айрим қабристонлар қаровсиз қолаётир”\nТошкентдаги айрим қабристонлар йиллаб тозаланмаётир (“Тошкент оқшоми”, 9 июнь).\nҚаровсиз қолган қабристонларда чиқиндилар йиғилиб ётибди, ёз бошлангани сабабли ўт-ўланлар қуриб қовжираган.\n“Бугунги кунда Тошкент қабристонларининг умумий майдони 520 гектарни ташкил этади. Бу чакана ҳудуд эмас. Ана шу катта майдонни обод қилиш –барчамизнинг ишимиз”, деб ёзади газета.\nБундан ташқари, қабртошларга хатолар билан ёзиш ҳоллари ҳам кўп учрамоқда. Шаҳар ҳокимияти нашрига кўра, қабртош ёзувларини ҳам тартибга солиш, камтарона ёзувлар битишга одатланиш лозим.\n“Мени ўп” деган ёзувли футболка кияётган ишвагар қизлар танқид қилинди”\nЎзбек қизлари орасида шармсиз гаплар ёзилган либослар кияётганлари учрамоқда (“Ҳуррият”, 10 июнь).\nҚайд этилишича, футболкалардаги ёзувларни ўқиб ҳушингиз бошингиздан учади. Мақола муаллифи “Huge me” (Мени қуч), “Kiss me” (Мени ўп), “Love me” (Мени сев), “Give hot love to me” (Менга қайноқ муҳаббат бер), “How sweet of you” (Cен қанчалар ширинсан) каби ёзувларни эслатиб ўтади.\n“Қизлар бундай либосларни “замонавийлик” деб тушунса керак-да. Аммо “Мени қуч”, “Мени ўп” сингари жумлаларнинг эгнида порлаб туришига қайси юз билан чидашаётган экан... Ҳатто олий таълим муассасаларида бундай либослар билан курсдошлари орасида ишваланиб юрган, ўз устозига шундай ёзувли кийимда рўпара бўлаётган талаба қизлар борки, буниси жиддий масала”, деб ёзади муаллиф Феруза Хайруллаева.\n“Тошкент вилоятида динозавр излари топилди”\nЎзбекистон Фанлар академияси Геология ва геофизика институти ходимлари Тошкент вилоятидаги каолин ва кўмир конлари ҳудудидан палеоген даврига мансуб қадимий ҳайвонлар изини топди.\n“Даракчи” нашрига хабарига кўра, бу ўринда майда қўштуёқлилар, мушуксимонлар оиласига мансуб йирик йиртқичлар ва динозаврлар излари ҳақида сўз бормоқда.\nҚайд этилишича, Ўсимлик ва ҳайвонот дунёси генофонди ва “Ўзбектуризм” миллий компанияси палеоген даврига мансуб ҳайвон изларидан иборат геопарк ташкил этиш режасини муҳокама қилмоқда.


Искандар Раҳмон, Орзиқул Эргаш. Ҳикмат излаганга ҳикматдир дунё (2010) | www.ziyouz.uz\nБош саҳифа МатбуотҲозирги давр матбуотиИскандар Раҳмон, Орзиқул Эргаш. Ҳикмат излаганга ҳикматдир дунё (2010)\nЯқин орада йўлингиз тушиб пойтахтимизнинг Форобий кўчасидан ўтган бўлсангиз, тепаликда қад ростлаган маҳобатли тасвирий паннодаги асарга кўзингиз тушгандир. Унда оқ тулпорда олис манзилдан қайтаётган Отабекнинг (машҳур «Ўткан кунлар» романи қаҳрамони) қабристон ёнида отдан тушиб, тиз чўкканча марҳумлар руҳига дуою фотиҳа бағишлаётган ҳолати акс эттирилган. Тасвир остида эса қуйидаги залворли битик дарж этилган:\nЭй, азиз инсон! Аста бос қадам!\nБир куни шу тупроқ қучар сени ҳам!..\nУлкан паннонинг яна бир ерида эса соҳибқирон бобомиз Амир Темур ҳазратларининг: «Азиз авлиёлар, саҳобалар мақбараларини-ю, қутлуғ қадамжоларини зиёрат этмоқни ҳам фарз, ҳам қарз билур эдим. Қайда бўлмай, зиёратгоҳлар олдида отдан тушиб, таҳорат олгач, яланг оёқ билан бориб, зиёратни ўринлатдим. Аркони давлат, барча мулозимларим ҳам зиёратгоҳларни ана шундай тавоф этмоқни одат билишди», деган тузуги жой олган.\nТасвирдаги Отабекнинг сомеъ ҳолатию, ундаги даъваткор сўзлар сизни бефарқ қолдирмагани, шуурингиздан безовта ўйлар кечгани аниқ. Сир эмас, бугун айримларимиз қабристон одобини унутганмиз. Кўпчилик ҳайдовчилар, хусусан ёшларнинг қабристонлар олдидан ўз машиналарида катта тезликда, бунинг устига радио ва магнитофонлари овозини баралла кўтариб, шовқин-сурон билан ўтиб кетишаётганини кўрамиз… ва бу беписандликдан малоллик туймаймиз. Шунга кўникканмиз. Миллатнинг солиҳ фарзанди тимсолига айланган Отабек эса…\n«Халқимиз фақат жисман эмас, руҳан ҳам уйғоқ бўлмоғи даркор. Руҳ бедорлигига унинг раҳбар раҳнамолари, олиму зиёлилари, барча фарзандлари масъулдир».\nЮртбошимизнинг ушбу даъваткор сўзлари мазкур паннонинг бош қисмидан ўрин олган. Дарҳақиқат, мустақилликдек улуғ неъматни асраш, унинг пойдорлигини таъминлаш учун халқ руҳини уйғотиш лозим. Бундай улуғ юмушга миллатнинг ҳар бир пешқадам намояндаси, зиёлиси ўзини сафарбар ва масъул деб билмоғи керак…\nФоробий кўчасидаги қабристонга кираверишда қад ростлаган мазкур тасвирий кўргазма билан таниша туриб, сизда уни ғоятда ибратли, юртимиз миқёсида ёйса арзигулик янгилик бўлгани ҳақида фикр туғилган бўлса ва шунинг баробарида бу хайрли иш ташаббускори — муаллифи ким экан, дея қизиққан бўлсангиз ажаб эмас.\nСиз балки «Шарқона бозор фазилатлари», «Ватан юрагида жавоҳир», «Аждодлар нидоси», «Нон-неъматлар султони», «Шаҳидлар нидоси», «Мангу хотира» каби рисолалар, ёки бўлмаса «Тошкентнинг ўн икки дарвозаси» номли туркум мақолалар билан танишдирсиз. Безовта қалб, донишмандона нигоҳ маҳсули сифатида дунёга келган бу асарлар муаллифи… Ҳа, ўша сиз билган таниқли элшунос, тарихчи олим, тиниб-тинчимаслиги, жонкуярлиги билан эл-юрт эъзозига, эътирофига сазовор бўлган нуроний Меҳржонбобо — Билол Аминовдир.\n«Чин олим ёстиғин тошдин яратди, Неки билди, они оламга айтди», дейди Хожа Аҳмад Яссавий ҳазратлари. Билол Аминов ана шундай беҳаловат олимлар сирасига киради. Кўпчиликнинг ёдида бўлса керак, мустақиллигимизнинг дастлабки йиллариданоқ у вақтли матбуотда, радио ва телевидениеда халқимизнинг “Меҳржон” деб аталгувчи азалий байрами ҳақида чиқишлар қила бошлади. Бу байрамнинг қадимийлигини Абу Райҳон Беруний асарларидаги битиклар билан исботлаб, унинг халқимиз ҳаётида, маънавиятида тутган ўрни жиҳатидан баҳорий байрам Наврўз билан эгизак эканини жон куйдириб тарғиб этди. Билол аканинг чиқишлари эътиборсиз қолмади. “Меҳржон” байрами ҳар йили олтин куз фаслида — 23-24 сентябр кунлари юртимизда кенг нишонлана бошлади.\nИстироҳат боғларига, маҳаллалар ва кўчаларга «Меҳржон» номи берилди. Мазкур байрам теграсида худди Наврўздаги каби хайр-саховат тадбирлари ўтказиш, кексалар, ногиронлар, етим-есирларни йўқлаш одат тусига кирди.\n2004 йил — «Меҳр-мурувват йили» давлат дастурида мазкур байрамга алоҳида урғу берилиб, «Шукроналик ва меҳр-мурувват ғояларининг ифодаси бўлган анъанавий Меҳржон сайли ўтказилсин», дея кўрсатилди. Бундан руҳланган толмас олим яқиндагина оғир хасталикни ўтказган эса-да, оёққа туриб кетди. Шифокорларнинг огоҳлантиришига қарамасдан қизғин ижодий ишга киришди. Олти ой давомида «Ассалом, Меҳржон!» китобчасини, «Меҳржон халқ сайлини Ўзбекистон вилоятларида ташкил қилиш ва ўтказиш ҳақида” тасвиянома рисолани, «Ассалом, Меҳржон!» рангли календар-плакатни, «Меҳржон — эзгулик даракчиси» номли расмли рисолани чоп эттирди. Булардан ташқари, бу қадимий байрам ҳақидаги туркум мақолалар ёзиб, республикамиз вақтли матбуотида ўзбек, рус, қозоқ тилларида эълон қилдирди. Дарҳақиқат, ўйлаган ниятинг ижобати, ҳаракатларинг самарасини кўрмоқлик кишига бетимсол куч-ғайрат бағишлайди. Янгидан янги орзу-ниятлар, ғоялар туғилишига сабаб бўлади.\nАлбатта, ҳамма вақт ҳам ўйлаган ниятинг, таклифинг, ташаббусинг қўллаб-қувватланавермайди. Баъзи лоқайд, янгиликдан ҳадиксирайдиганлар хайрли ишни орқага суриши ҳам мумкин. Аммо, Билол Аминов бундай ҳолларда қўлини совутмайди, эзгулик тантанасига ишонади. Унинг ҳар қандай вазиятда суянадиган, руҳига қувват оладиган таянч манбаси бор. Бу халқ донишмандлиги дурдоналари бўлмиш ҳикматлар ҳамда Пайғамбаримиз (с.а.в.)нинг ҳадиси шарифларидир.\nНафсиламбрини айтганда, Билол аканинг бутун умри, хатти-ҳаракати ҳадису ҳикмат асосига қурилган, десак янглишмаймиз.\nАйтайлик, Билол ака бир қўлида асо, бошқасида озгина бозорликми, китобларми солинган халта билан чорраҳадан ўтиб боряпти. Шунда одоблигина бир ўсмир қўлидаги юкни олиб, машиналар ғужғон кўчадан ўтиб олишига кўмаклашди. Бундай ҳолатда бошқа қария бўлганида «Умрингдан барака топ, болам», деб дуо қиларди-да, йўлида давом этарди. Аммо, Билол ака бу билан кифояланмайди. Вазиятдан унумли фойдаланиб, ўсмирга ҳадису ҳикматлардан сўзлайди. Ўзига хос майинлик, сеҳрли овоз билан йигитчанинг юрагига йўл топади. Ҳеч бир малол келмайдиган йўсинда аждодлар ўгитини унинг қулоғига қуяди.\n«Ҳикмат излаганга ҳикматдир дунё», дейишади. Қаҳрамонимиз Билол ака бутун умр ҳикмат излаб, ўз ҳаётининг ҳар бир дақиқасини ҳикматга йўғириб яшаётган замондошларимиздан. Ёзган асарларининг аксари ҳикмату ҳадис тарғибига бағишланган. У нафақат бобомерос дурдоналарни тўплаш, халққа етказиш билан шуғулланади, балки ўз ҳаёт тажрибаларидан келиб чиқиб, ўқиган-уққанларини қалб қатидан ўтказиб, ўзи ҳам ҳикматлар яратади.\nУнинг «Ён дафтардаги битиклар» туркумида яратган «Қутлуғ дард», «Бозор одобларидан бир шингил», «Ажаб саодат» номли ҳикматлар тўплами бу инсоннинг маънавий-руҳий олами кенгликлари ҳақида етарлича тасаввур бера олади.\nТарих фанлари номзоди, миллий қадриятларимиз тикланишида фаоллик кўрсатаётган таниқли амалиётчи олим Билол Аминов кўп йиллар давомида Ўзбекистон Республикасининг Тарих институтида хизмат қилди. Халқ этнопедагогикаси билан боғлиқ мавзуларда Ўзбекистон Миллий университети, Тошкент Фармацевтика институтида маърузалар ўқиди. Вақтли нашрларда, радио, телевидениеда, шифокорлар, ўқитувчилар малакасини ошириш институтларида, маҳалла, мактабларда қизиқарли маъруза ва суҳбатлар ўтказди. Ҳали эслаб ўтганимиздек ўнлаб рисолалар яратди.\nЭлшунос олим кексалик ва хасталикка йўл бергиси келмайди. У ўзи яшайдиган профессорлар шаҳарчаси, “Мирзо Ғолиб” маҳалласи фаолларидан бири. Ўнлаб мактаб ўқувчиларини ўзининг «Ҳикмат — ибрат» тўгарагига жалб этиб, уларни халқ донишмандлиги дурдоналаридан воқиф этиб келаётир. Унинг мазкур йўналишдаги асарлари, ҳадису ҳикматларни ёшлар онгига синдиришнинг тезкор усуллари борасидаги тавсияномалари олим фаолиятини кенг кўламга олиб чиқаётир.\n«Инсонда кўнгил тахти, деб аталган бир шоҳона туйғу бор. Бу туйғу ҳар қандай мартабадан юксакроқдир», дейди табаррук ёшдаги элшунос олим. Дарҳақиқат, инсон кўнгли бирламчи. Уни Каъбага менгзайдилар аҳли донишлар. Зеро, Кўнгил Каъбасини фоний дунё мартабаларидан афзал кўрадиган Меҳржон бобомиз — Билол Аминовга ҳамиша шундай маънавий юксакликлар ҳамқадам бўлишини тилаймиз.\n← Аввалги Аввалги Зокиржон Машрабов, Ваҳоб Раҳмонов. Бобур меҳри, Кашмир сеҳри… (2010)\nКейинги → Кейинги: Иброҳим Ғафуров. Таржимада аниқлик керакмасми? (2010)


Лабдаги учуқ организмнинг огоҳлантириш белгисидир! - 13 Января 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2022-05-19, 1:01 AM\nГлавная / Bosh sahifa » 2015 » Январь » 13 » Лабдаги учуқ организмнинг огоҳлантириш белгисидир!\nМавзу юзасидан олий тоифали дермато-венеролог шифокори Шуҳрат АКБАРОВ маълумот беради.\nТиббиётда герпеснинг саккиз тури таснифланади. Шулардандан фақат биринчисигина лабга тошма чиқиши билан номоён бўлади. Вируснинг иккинчи тури эса тана аъзоларининг шиллиқ қавати, шу жумладан, жинсий аъзоларда ҳам юзага келиши мумкин.\n— Қиш бошланиши билан қизимга тез-тез учуқ тошади. Керакли муолажаларни бажарамиз. Бошқа фарзандларимга ҳам юқмасайди, деб қўрқаман. Аслида ҳам тошма юқумлими?\nСанобар, Тошкент шаҳри\n— Лабдаги герпес тошмасига қўл билан тегиниб, сўнг бошқалар билан сўрашганида (агар ўша одамнинг қўл терисида бирор очиқ жароҳат бўлса), шахсий гигиена воситаларидан умумий фойдаланиш, камдан-кам ҳолатда эса ҳаво томчиси йўли билан юқиши мумкин. Шу билан бирга, совуққотиш сабаб шамоллаш юзага келганида, тўйиб ухламаслик, сурункали чарчоқ, стерсс ҳолатлари туфайли организмнинг иммун тизими сустлашса ҳам, герпес тошмаси пайдо бўлади.\n— Шамолласам, лабимга учуқ тошади. Учуқ чиқиши шамоллаш асоратиданми?\nБаҳром, Самарқанд шаҳри\n— Организмдаги касаллик вируси иммунитет ҳимояси сустлаши билан дарҳол фаоллашиб, кўпая бошлайди. Шу тариқа вируснинг "уйғониши” лаб ёки тананинг бошқа аъзоларида тошма тошиши билан номоён бўлади. Кўриб турганингиздек, асосий омил иммунитет бўлаяпти. Шамоллаш эса шунчаки организмнинг ҳимоя тизимини заифлаштирган, холос.\nЛабнинг енгил ачишиши, қичишиши ва шишиб қолгандай туюлиши учуқ дарагидир. Одатда, бундай белгилар бир неча соатдан суткага қадар давом этиши мумкин. Агар тошма аломатлари сезилган заҳоти даволаш чоралари кўрилса, лабдаги яллиғланишнинг олдини олиш мумкин. Акс ҳолда эса лаб териси аста шишиб, яллиғланган соҳа атрофида пуфакчалар пайдо бўлади.\n— Ҳозирда дорихоналарда антибактериал турдаги кремлар талайгина. Учуқ тошмасини даволашда мазкур кремлардан фойдаланса бўладими?\nДилафруз, Сирдарё вилояти\n— Герпес тошмасида пуфакча пайдо бўлиб, бир неча кунда ёрилади. Сўнг ўрни ачишиб, безовта қилиши мумкин. Учуқ тузалаётганда пуфакча атрофида қаттиқ тери қатлами пайдо бўлиб, бир-икки кунда кўчиб тушади. Ана шунда лаб терисини юмшатувчи ва озиқлантирувчи антибактериал кремлардан фойдаланиш мумкин.\n"ШИФОКОРГА БОРИШ ШАРТМИ?”\n— Бир неча ой давомида учуқ тошишидан безор бўлдим. Уй шароитида муоалажа қилаяпман. Аммо онам "Шифокорга бор”, деяпти. Тиббий кўрикдан ўтишим шартми?\nГулнора, Тошкент вилояти\n— Аксарият ҳолларда лабдаги учуқни шунчаки шамоллаш дея, у қадар эътибор беришмайди. Табиийки уй шароитида турли усулларга мурожаат қилишади. Ваҳоланки, сурункали давом этаётган учуқ тошмаси организмдаги вируслар таъсиридан бўлади. Бу ҳолатда албатта шифокор кўригидан ўтиш зарур. Агар мутахассис лозим топса, қондаги вируслар миқдорига оид ҳамда тошмадан олинган суртма намунасига кўра, таҳлил ўтказиши ҳам мумкин. Шу тариқа организмдаги вирусларга қарши муолажа ва лабдаги учуқни даволаш учун махсус суртмалар буюрилади.\nЛабдаги учуқ пуфакчаларини игна билан ёрманг ва унга спирт суртманг. Чунки пуфакча ичидаги суюқлик лаб атрофи ёки юз, кўз ва тананинг бошқа аъзоларига ҳам тарқаб, инфекция кўпайиши мумкин.\nЛабда ачишганда тошма устини тишлаш ёки уни қўлда кўчириш қатъиян маън этилади.\nЛабда яллиғланиш белгилари бошланаётганини сезсангиз, безовталикни енгиллаштириш учун таркибида мойчечак, тирноқгул (колендула) экстрактини жамлаган суртмалар, шунингдек, оққарағай (пихта) мойи билан енгил ишлов бериш мумкин.\nШАМОЛЛАШГА ҚАРШИ 9 ТА ФОЙДАЛИ ИЧИМЛИК!\nРаъно ЯРАШЕВА, Ўзбекистонда хизмат кўрсатган артист: — Тумов, томоқда ачишиш ёки тинмай акса уриш кузатилганда вирус таъсирини "кесадиган” шифобахш ичимликлардан ичинг. Қолаверса, улар организмга қувват ҳам бўлади.\nЭт увишса, қора ёки кўк чой дамланг-да, яримта лимон ва 1-2 чой қошиқ асал қўшинг. 10 дақиқадан сўнг оз-оздан ичишингиз мумкин. Бундай ёқимли муолажадан сўнг оёқни иссиқ тутиб, иложи бўлса, бирор соатлар ухлаб дам олинг.\nТумов бошланганида маймунжон ва жўка (липа) гулидан тайёрланган чой айни муддао бўлади. Бунинг учун тенг миқдорда жўка гули ва маймунжонниг қуритилган барги (ёки мураббоси) ни чойнакка солинг-да, устидан қайноқ сув қуйинг. 30 дақиқадан сўнг ичиш мумкин.\nНаъматак таркибидаги С витамини касаллик қўзғатувчи вирусларга қарши иммунитетни чиниқтиради. Термосга 3 ош қошиқ наъматак мевасини солиб, устидан ярим литр сув қуйинг-да, дамланг. Ярим соатдан сўнг таъбга кўра асал ёки шакар аралаштириб, ичинг.\n1 стакан сутни иситиб, унга ярим стакан маъданли сув қўшинг. Сув ва сутли аралашма томоқдан балғам кўчишини осонлаштиради.\nУйқуга ётишдан олдин 1 стакан иситилган сутга 10 томчи саримсоқпиёз шарбатини аралаштиринг-да, оз-оздан ичинг. Сўнгра ўраниб ётинг. Бу усул шамоллаш аломатларини тез ва самарали бартараф этади.\n100 граммдан олма ва нок қоқсини 1 литр сувга солиб, оловга қўйинг. Қайнаб чиққач, туршак, майиз ва олхўри қоқларини қўшасиз. Барча масаллиқлар 10 дақиқа давомида қайнатилади. Сўнг таъбга кўра шакар соласиз. Компотни кун давомида илиқ ҳолатда ичишингиз мумкин.\n1 стакан қайнаган сувга 1 чой қошиқ асал, ярим чой қошиқ занжабил ҳамда яримта лимон шарбати солинг. 5 дақиқа тиндирилгач, оз-оздан ичишингиз мумкин. Мазкур ичимликни асосан эрталаб оч қоринга қабул қилган маъқул. Занжабилли чой организмга қувват бағишлаб, жисмоний фаолликни ҳам оширади.\nМойчечак, жўка (липа) гули ҳамда асал аралаштириб қабул қилинса, шамоллашга қарши энг мақбул восита бўлади. Фойдали чойни тайёрлаш учун 1 чой қошиқдан мойчечак ва жўка гулини 200 гр. қайнаган сувга дамлаб, 20 дақиқага қолдирасиз. Таъбга кўра асал қўшишни унутманг. Чой уч қисмга бўлиниб, бир кунда уч маҳал ичилади.\nКатегория: Foydali maslahatlar / Полезны советы | Просмотров: 2878 | Добавил: Yangilik, newsuz, uznews, xabarlar, habarlar, новости, Yangiliklar, ahborot, Yangi, NEWS | Рейтинг: 0.0/0\n«Ҳақиқатан ҳам бадиий ва мазмунан саёз». Кинематография агентлиги бош директори «Сабрия» сериали ҳақида


Honorнинг юқори автономликка эга смартфонлари биттага кўпайди | Mobinfo.uz\nHonorнинг юқори автономликка эга смартфонлари биттага кўпайди\nHonor бренди Европа мамлакатлари бозорлари учун 9A смартфонини тақдим этди. Қурилма 5000 мАс қувватга эга батареяга эга. Ишлаб чиқарувчи берган маълумотга кўра, Honor 9A аккумуляторининг кучи уч кун фойдаланишга етади.\n6,3-дюймлик экран ўрнатилган смартфонга HD-дисплей (1600×720 пиксел), шунингдек, MediaTek Helio P22 процессори ўрнатилган. Процессорга 3 ГБ оператив ва 64 ГБ доимий хотира ҳамроҳлик қилади. Асосий камера 13-Мплик, қўшимча кенгбурчакли 5-Мп ва 2-Мп камералар ҳам бор.\nСмартфон июль бошида $170дан сотувга чиқади. Эслатиб ўтамиз, Honor смартфонлари ЎЗбекистон бозорида ҳам сотилади!\nЗапись опубликована 27.06.2020 автором admin в рубрике Новинки с метками Honor 9A, Малика.\n← «Камень, ножницы, бумага»: новинки от Acer iPhone 12 LTE — Appleнинг энг арзон смартфони бўлиши мумкин →


Қашқадарёдаги тарихий қадамжода меҳмонлар эътиборига уятсиз рақслар намойиш этилди - 21 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 21 » Қашқадарёдаги тарихий қадамжода меҳмонлар эътиборига уятсиз рақслар намойиш этилди\nҚайд этилишича, тадбир ташкилотчилари меҳмонлар эътиборига ярим яланғоч қизлар рақсини намойиш этган.\n«Бундай тадбирларга ярим яланғоч қизлар ёрдамида ‘файз’ бериш Шаҳрисабз, қолаверса, Қашқадарё вилояти ҳақида меҳмонларда ёмон таассурот пайдо бўлишига сабаб бўлмайдими? Улар вилоятда интим туризмга алоҳида эътибор қилинар экан деган фикрга келмайдиларми?», — дейилади хабарда.\n«Коба» карвонсаройи ўрнида ташкил этилган ресторан директорининг маълум қилишича, бу тадбир яккабоғликлар томонидан шартнома асосида ташкил этилган.\n«Ресторан раҳбари бундай рақсларнинг бўлиши ҳақида ҳеч қандай маълумотга эга бўлмаган. Улар фақатгина тадбирни ташкил этиш учун ресторанни ижарага берган», — дейилади хабарда.\nРесторан маъмурияти кўнгилочар дастур тадбир ўтказишни режалаштирган ва ресторанни ижарага олганлар томонидан тузилганини қайд этди.\nҚашқадарё вилоят ҳокимининг ахборот хизмати ресторан маъмуриятининг тадбирда ярим яланғоч қизлар рақси намойиш этилишидан хабари бўлмаганлигини маълум қилди. Тадбирда бирор бир хорижий меҳмон бўлмаган. Ушбу тадбирга ҳокимликнинг ҳеч қандай алоқаси йўқ, дейилади хабарда.


HAIER: Кир ювишга оид стреотипларни синдириб\n10:09 / 04.11.2015\nУй-рўзғор учун техника дўконининг тажрибага эга бўлмаган харидори учун кир ювиш машиналари кийим-кечаклар жойлаштириладиган олд қисми жиҳатидан бир-бирига ўхшайди: уларнинг барчасида ойнали люк бўлиб, у орқали барабанга ювилиши керак бўлган кийимлар жойлаштирилади, ички деворида қўйилмалари мавжуд кир ювиш вақтида кийимларни айлантирадиган перфорлаштирилган барабан, ушбу моторни айлантирадиган привод камарли мотор, кир ювиш кукуни солинадиган ҳаракатланувчи дозатор мавжуд. Тан олиш керакки, кўп ҳолларда бу ҳақиқат. Бироқ ишлаб чиқарувчи кир ювишга оид стереотипларни синдирмоқчи ва конструкциянинг ҳар бир элементи учун янги ечим топиш истагида бўлса, истеъмолчига бозорда тақдим этиладиган маҳсулотлардан фарқ қилувчи инновацион маҳсулот тақдим этилади. Intelius HW80-BD1626 кир ювиш машинасини яратган Haier компанияси буни амалга оширишга мувофиқ бўлди.\nБу моделдаги инновациялар кир ювиш воситаси солинадиган дозаторнинг ўзидаёқ намоён бўлади. Тан олинг – биз кўз билан чамалаймиз ва кўп ҳолларда буни аниқ амалга ошира олмаймиз. Ювиш воситасининг етишмаслиги эса кир ювиш натижасининг қониқарли бўлмаслигига олиб келади, дозани ошириб юборишнинг ҳам ҳеч қандай ижобий томони мавжуд эмас: биринчидан, кўп миқдордаги кир ювиш воситаси интенсив чайишдан кейин ҳам мато толаларида қолиб кетиши мумкин, иккинчидан сувда эримаган кир ювиш кукуни машинанинг гидравлик қисмида ҳам, канализацияга сувни оқизиш тизимида ҳам қолиб кетади, натижада бир кун келиб оқизиш тизимини тўсиб қўйиши мумкин. Ҳа албатта, ювиш воситасини бекорга сарфлаш тежамкорликка ҳам тўғри келмайди.\nHaier Intelius HW80-BD1626 нинг янги моделида Smart Dosingдан фойдаланилади, мазкур технология ёрдамида кир ювиш машинаси ювиш учун қанча кукун кераклигини ўзи аниқлайди. Ташқи кўриниши билан ҳам дозатор анъанавийлардан фарқланади: унинг иккита ёндош контейнерлари (унга ювиш воситаси ва кондиционер солинади) эндиликда ёпиладиган қопқоқчаларга эга бўлди. Smart Dosing тизими ювишда яхши натижаларга эришиш учун кирлар ҳажмига қараб бу идишлардан автоматик тарзда керакли миқдорни олади.\nКонцентратланган ювиш воситаси ва ювиш кукуни бундан истиснодир – ундан фойдаланилганда Smart Dosing функцияси бекор қилиниши лозим. Жун, қора, оқ, болалар кийими ва бошқалар учун махсус ювиш воситаларидан фойдаланилганда кукунни бевосита барабанга солиш мумкин.\nШкив ва камарсиз\nHaier янги кири ювиш машиналарининг барабанларининг айланишида учун техник қарор Smart Drive Motor™ - двигателнинг шкив ва камарсиз барабанга бевосита жойлаштирилишидан фойдаланилган. Бундай техник ютуқнинг афзаллиги – машина ишлаётган вақтда шовқин ва тебранишларнинг паст даражасидир, натижада машинанинг иши нафақат фойдаланувчи учун қулайлаштирилади, балки деталлар емирилишини пасайтириш ҳисобига хизмат кўрсатиш муддатини узайтиради. Ишлаб чиқарувчи электромоторнинг бевосита приводига 12 йил кафолат бериши тасодифан эмас!\nIntelius HW80-BD1626 моделининг ишлаш вақтида юқоридаги қопқоқ устига сув тўлдирилган стакан қўйилганда, кирларни сиқиш вақтида барабан тезликни дақиқасига 1600 та айланишгача оширишигача қарамай, сув тўкилмайди. Янги машинанинг шовқини ювиш вақтида 54 дБ(A) ва сиқиш вақтида 70 дБ(A)ни ташкил этади.\nБевосита приводнинг афзаллиги кир ювишнинг қисқа дастурини амалга оширишда аниқ намоён бўлади – унга ажратиладиган 15 дақиқадан бир сонияси ҳам анъанавий приводли барабанга эга бўлган машиналарда бўлгани каби тўхташ ва айлантиришни қайта бошлаш учун сарфланмайди.\nHaier янги моделининг конструкциясида майда нарсаларга ҳам эътибор қаратилган: масалан бак светодиод ёритгич билан жиҳозланган, бу эса кир ювиш машиналари бозорида камдан-кам кузатиладиган ҳолатдир.\nЮвишда яхши натижаларга эришиш учун кир ювиш машинасида Smart Detecting™ функцияси мавжуд, у ҳар бир кир ювиш жараёнидан олдин сувнинг қаттиқлик даражасини аниқлайди, шунга мувофиқ тарзда кир ювиш воситаси ва сувнинг етказилишини назорат қилади. Ҳаётда ҳамма нарса бўлиши мумкин – тасаввур қилинг, сиз янги уйга кўчиб ўтдингиз, сувнинг қаттиқлик даражаси эса аввалги истиқомат қиладиган жойингиздагидек эмас, мазкур функция машинангизга ишлашнинг янги шароитларига мослашишга ёрдам беради.\nЯна бир функция Dual Spray эшик маҳкамлагичининг доимий тоза бўлишини таъминлайди. Ювиш вақтида ишга тушириладиган люк ойнаси ва манжетига тоза сувнинг икки оқими йўналтирилади, бу эса кийимларга айниқса чайқаш вақтида совун кўпиги тушмаслигига ёрдам беради.\nЮвиладиган буюмлар жойлаштириладиган барабан ҳам янгича кўринишга эга. Оддий кир ювиш машиналарининг барабанида сиқиш вақтида кийим-кечакларда деформация ҳоллари ва перфорация тешикларининг жуда катта диаметри туфайли мато тузилишидаги зарарланишлар кузатилиши мумкин. Бундан ташқари, барабан ишлаётган вақтида кирларни “айлантирадиган” оддий шаклдаги ушлаб олиш тизими буюмларга юқори механик таъсир ўтказади, бу эса ўта нозик матолар тузилишининг зарарланишига олиб келиши мумкин.\nHaier янги кир ювиш машинасининг Wave-system барабани мазкур камчиликлардан ҳоли: перфорация тешигининг диаметри кикиналаштирилган ҳамда ўзгача ишланган: тешиклар қатори юқори бўлмаган масофада кетма-кет жойлаштирилган бўлиб, кирлар юмшоқ сирпанувчи ўзига хос “тўлқин”ни хосил этади. S шаклидаги ушлаб олиш тизими билан биргаликда матога бериладиган механик босимни пасайтириб, ювишнинг сифатини сезиларли даражада оширади. Энг нозик кийимлар ҳам шикастлантирилмайди ва сизга узоқ вақт давомида хизмат қилади.\nМикроб ва доғлар учун тўсиқ\nHaier кир ювиш машиналари одатдагидан кўра кўпроқ хизмат қилади – чунки унда АМТ бактерияларга қарши ишлайдиган инновацион тизим мавжуд бўлиб, антисептик полимер материаллардан фойдаланганлик ҳисобига люк (манжет)ларни маҳкамловчининг орасида ва ювиш воситаси солинадиган қути ичида моғор ва замбуруғларнинг пайдо бўлишининг олдини олади.\nНемис институти WFKнинг MB4060\_07A сонли ҳисоботида айтилишича: “АМТ маҳкамловчили муҳитда ўтказилган тест антисептик материалнинг моғор ва замбуруғларнинг олдини олиш хусусиятларини тасдиқлади...”. Haier кир ювиш машинаси люкини маҳкамловчиси оддий кир ювиш машиналариники билан таққосланганда, уч йиллик интенсив фойдаланилган кейин АМТ технологиясининг нақадар самарадор эканлигини исботлади.\nHaier янги кир ювиш машинаси эгалари нафақат унинг бактерияларга қарши ҳимоя тизими, балки кийимлардан доғларни кеткизиш самарадорлигини ҳам сўзсиз юқори баҳолайдилар. Ўтказилган махсус тестларда лой, мева, вино, майса ва кофе каби ўзига хос доғларни кетказиш кўрсаткичи юқори фоизларни намойиш этган. Машина доғнинг муайян туридан келиб чиқиб, ювиш вақти ва ҳароратини автоматик тарзда танлайди.\nҚўшимча қилиш жоизки, Haier Intelius HW80-BD1626 кир ювиш машинаси юқори тежамкорлик билан фарқланади: бозорда тақдим этилаётган кўпгина моделлардан илгарилаб кетган А+++ – 40% энергия сарфлаш кўрсаткичи бу ҳақида далолат беради. Эндиликда сиз кир ювиш машиналарининг кўриниши жиҳатидан бир-бирига ўхшашлиги алмдамчи эканлигини билиб олдингиз – уларнинг орасида эътиборингизни албатта қаратишингиз лозим бўлгани мавжуд!


04 декабр 2020, Тошкент вақти: 22:38\nЎзбекистонда чиқадиган Chevrolet Malibu АҚШ долларига сотилади.\nТошкентдаги автосалонлардан бирининг ходими Зариф Орипов 1 апрелдан янги машиналарга йўл солиғи жорий қилингани харидор учун машина нархи ошганини англатади, дейди Озодлик билан суҳбатда.\n- Илгари машина сотиб олганингизда ГАИга бориб номерни тақиб кетарверар эдингиз. 1 апрелдан маҳаллий ишлаб чиқарилган янги машиналарга “дорожний налог” жорий қилишди. Любой иномаркага “дорожний налог” машина умумий нархининг олти фоизини ташкил қилади. Энди, ўзимизнинг машиналарга ҳам уч фоиз қилиб белгилашди. ГАИга борасиз ва номер олаётганингизда машинани сотиб олган умумий нархингиздан уч фоизи миқдорида пул тўлайсиз. Масалан, Нексия 35 миллион сўм бўлса, 1 миллион 50 минг тўлайсиз, дейди автосалон ходими.\nЗариф Орипов бу тартиб фақат янги машиналарга таллуқли эканини, бозордан сотиб олинган эски машиналар ва хорижда ишлаб чиқарилган автомобилларга солинган олти фоизлик йўл солиғи сақланиб қолганини қўшимча қилди.\nТошкентдаги “Сергели-Автотехсервис” очиқ акциядорлик жамияти ходими Ҳасан Қўшматовнинг Озодликка айтишича, янги автомобилларга уч фоизлик йўл солиғи ўтган йил декабрь ойидаги ҳукумат қарорига мувофиқ амалга ошган.\nЎзбекистонда ишлаб чиқарилган машиналарнинг баъзи моделларигина ўзбек миллий валютасида, қолганлари эса АҚШ долларида сотилади. Қўшматовга кўра, ҳозир автосалонларда АҚШ долларига сотилаётган Малибу ва Орландо автомобилларига 1 апрелдан солинадиган уч фоизлик йўл солиғи ўзбек сўмида ундирилади.\nҲасан Қўшматов Ўзбекистонда ишлаб чиқарилган ва валютага сотилаётган автомобиллар нархига аниқлик киритди.\n- Орландонинг биринчи позицияси 57 миллион 160 минг сўм. Давлат курсига чақасиз, валютадаги нархи келиб чиқади. Иккинчи позицияси 59 миллион 93 минг, учинчи позицияси 67 миллион 628 минг. Малибунинг биринчи позицияси 67 миллион 628 минг, иккинчи позицияси 70 миллион 559 минг сўм. Учинчи позицияси 99 миллион 750 минг. Каптиванинг нархи 92 миллион 973 минг сўм, дейди автосалон ходими.\nҲасан Қўшматовга кўра, ҳозир Ўзбекистонда Дамас, Спарк ва Нексия энг харидоргир автомобил бўлиб қолмоқда.\n2014 йил 1 апрелга қадар автосалонларда Нескиянинг нархи, позициясига қараб, 31 миллион 300 минг сўмдан, 35 миллион 750 минг сўмгача сотилмоқда.


AliExpress интернет дўкони Тожикистонда ўз ваколатхонасини очишни режалаштирмоқда » Yangiliklar agregatori - OXO.UZ\nХитойдаги йирик AliExpress интернет дўкони Тожикистонда ўз ваколатхонасини очишни режалаштирмоқда, бу ҳақда ЎзА хабар қилади.\nAliExpress — маҳсулотларни чакана ва улгуржи сотиш билан шуғулланувчи интернет дўкон бўлиб, ХХРдаги йирик савдо интернет майдончаси бўлмиш Alibaba Group таркибига киради.\nКомпаниянинг глобал логистика бўйича директори Рики Сюэ ўтган ҳафтада Петербург халқаро иқтисодий форумида баёнот бериб, AliExpress Тожикистон билан доимий суратда ҳамкорлик қилишдан манфаатдор эканини таъкидлаган эди. Унинг сўзларига қараганда, айни дамда компания Тожикистон билан ҳамкорлик масаласида бир нечта таклиф устида иш олиб бормоқда. AliExpress’нинг глобал логистика директорининг хабар беришича, компания Тожикистонда ўзининг ваколатхонаси ва маҳсулотлар учун омбор очишни мўлжалламоқда.\nТожикистон бозор ва дўконлари арзон Хитой маҳсулотлари билан тўлиб кетган. Тожик бозорига AliExpress компаниясининг кириб келиши, маҳаллий иқтисодчиларнинг сўзларига қараганда, маҳаллий тадбиркорлар, айниқса «Осмон ости мамлакати»дан маҳсулот олиб келиш билан шуғулланувчилар учун ноқулай сюрприз бўлади.\n«AliExpress харидорларга воситачиларсиз маҳсулот етказиб беради, бу ўз-ўзидан маҳсулотнинг нархи бозор ёки дўкондаги баҳосидан арзон бўлади. Бу каби вазиятда харидор албатта AliExpress интернет дўконидан харид қилишни афзал кўради», — дейди тожикистонлик иқтисодчи Сотим Умаров.\nУнинг сўзларига қараганда, Хитойнинг интернет дўкони бозордан электроника ва мобил телефонлари билан савдо қилувчи кичик компанияларни сиқиб чиқаради.\nAliExpress россияликларга автомобиль сотишни йўлга қўяди


Пойтахтда яна бир жоме масжиди қайта қурилди (фото)\nДобавлено: 07.12.2018, 12:24\nЎзбекистон мусулмонлари идораси ташаббуси билан Тошкент шаҳри Мирзо Улуғбек туманидаги “Олтинтепа” жоме масжиди кишилар учун жуда ҳам қулай шаклда қайта бунёд этилди. 2016 йил август ойида қурилиш ишлари бошланган эди. Масжид икки йилу тўрт ой деган-да ҳашар йўли билан битказилди. Масжид маҳобатли мовий гумбаз, кенг хонақоҳлар, сўлим ҳовлига эга бўлиб, бир вақтнинг ўзида 2300 нафар намозхонни ўз бағрига сиғдира олади.\n6 декабрь куни “Олтинтепа” масжиди қайта қурилиши муносабати билан очилиш маросими ўтказилди. Унда уламолар, имом-домлалар, намозхонлар ва оммавий ахборот воситалари вакиллари иштирок этди, деб хабар берди Ўзбекистон мусулмонлари идораси матбуот хизмати.\nМаросимда Ўзбекистон мусулмонлари идораси раиси, муфтий Усмонхон Алимовмана шундай бунёдкорлик ишлари жорий йилда биргина Тошкент шаҳрида 9 та жомеда амалга оширилгани, 12 та масжид капитал таъмирлангани, айримларида қурилиш ишлари давом этаётганини билдирдилар. Айниқса, пойтахтимиздаги “Сузук ота” ва “Шайх Муҳаммадсодиқ Муҳаммадюсуф” мажмуаларида бунёдкорлик ишлари изчил давом этаётганини алоҳида қайд этдилар.


Нур-Султан шаҳрида сайёҳларни жалб қилувчи қандай меъморий ёдгорликлар бор\n16 Июнь 10:39\nNUR-SULTAN. Kazinform – Нур-Султан ҳокимлиги шаҳарнинг сайёҳлар орасида энг машҳур жойларини эълон қилди, дея хабар беради Kazinform ҳокимлик расмий сайтига таяниб.\n«Шаҳар аҳолиси ва меҳмонлар учун энг қулай жой бу санъат ёдгорликлари бўлган парклардир. Шунингдек, «Бәйтерек» меъморий обидаси, «Мәңгілік ел» (Абадий мамлакат) триумфал аркаси, ЭКСПО майдони ва бошқалар», - деди тарихий ва маданий мерос объектлари ва ёдгорликлари сақланишини таъминлаш дирекцияси раҳбари Нарима Мухамбеталина.\nПойтахтнинг 20 йиллиги муносабати билан «Ҳудудларнинг Астана шаҳрига ҳадяси» лойиҳаси доирасида бир нечта маданий объектлар қурилди. Хусусан, Қарағанди вилояти «Қазақ еліне мың алғыс» («Қозоқ юртига минг рахмат») монументи ва «Ұлытау» хиёбонини тақдим этди. Ғарбий Қозоғистон вилояти Маншук Маметованинг ҳайкали ва «Ақжайық» ҳиёбонини тақдим этилди. Шунингдек, Ақтўбе вилояти Мустақиллик майдони марказида «Бейбітшілік қабырғасы» («Тинчлик девори») монументини ўрнатди. Атирау вилояти Ишим дарёси бўйида пиёдалар учун янги меъморий кўприк қуриб совға қилди. Қизилўрда вилояти эса ўз моҳиятига кўра (дунёдаги энг машҳур Байқонир космодроми Қизилўрда вилоятида – Таҳр.), очиқ осмон остидаги ракета ва космик технологиялар музейини очди.\nШарқий Қозоғистон вилояти Ботаника боғида мусиқий фаввора ўрнатди. Бундан ташқари, Алмати вилояти «Арай» паркида кенг кўламли реконструкция ишлари олиб борди, ва уни пойтахдаги «Жетісу» («Еттисув») маданият ва истироҳат боғига айлантирди.\nЭслатиб ўтамиз, 2019 йилда С.Сейфуллин, Б.Майлин, И.Жансугиров таваллудининг 125 йиллигига бағишланган «Үш арыс» («Уч ўғлон») ҳайкали ўрнатилди.\nҚозоғистон пойтахтида 46 та тарихий ва маданий ёдгорликлар давлат ёдгорликлари рўйхатига киритилган.\nБугунги кунда 51 та янги объектлар аниқланиб, рўйхатдан ўтказилди. Яғни, Нур-Султан шаҳридаги тарихий ва маданий ёдгорликларнинг умумий сони – 97 тани ташкил қилади. Шу жумладан меъморий ва тарихий ёдгорликлар сони - 46, монументал санъат ёдгорликлари сони - 38, археологик ёдгорликлар сони - 13.


Бош прокуратура келтирган рақамлар кишини эсанкиратади\n03 март 2021, Тошкент вақти: 23:23\nФеруза Жорий йил бошидан буён Ўзбекистонда 44 минг мансабдор шахс интизомий, маъмурий ва моддий жавобгарликка тортилди. Бу ҳақда Бош прокуратура коллегияси кенгайтирилган мажлисида маълум қилинди.\nМазкур мажлис ҳақида мамлакат оммавий ахборот воситаларида эълон қилинган ахборотда таъкидланишича, йил бошидан бери фуқаролар, юридик шахслар, тадбиркорлик субъектларининг манфаатларини ҳимоя қилиш мақсадида прокуратура органлари судларга уларнинг фойдасига 39 миллиард сўм маблағ ундиришга оид 21 минг ариза киритган.\n“Озодлик” мухбирининг шунча минг мансабдор шахс қандай лавозим соҳиблари экани, улар қандай ишлари учун жазога тортилгани ҳақида Бош прокуратурадан маълумот олишга уринишлари самара бермади.\nЖамиятшунос Баҳодир Мусаев Бош прокуратура келтирган рақамлардан ҳайратланаётганини яширмади.\n“Мен прокуратура маълумотларида кишини ҳайратга соладиган жуда катта рақамларни кўряпман. Бироқ негадир бу ахборотда ҳар бир ўзбекистонлик учун кундай равшан бўлган коррупция ва порахўрлик умуман тилга олинмаган. Менимча, жазога тортилган амалдорлар жамиятнинг энг қуйи халқаси мансабдорлари бўлса керак. Улар ўз хизмат лавозимини суиистеъмол қилиш, таъмагирлик ёки порахўрлик сабаб жавобгарликка тортилган бўлиши мумкин”, - деди Б.Мусаев.\nБ.Мусаевнинг фикрича, айни маълумотлар ва рақамлар бугунги кунда ўзбек жамиятидаги ҳақиқий аҳвол ва иқтисодий тангликни англатувчи ошкора кўрсаткичлардир.\nСиёсатшунос Тошпўлат Йўлдошевнинг таъкидлашича, Бош прокуратура ҳисоботида аниқлик йўқ. Қайси турдаги жиноят кўп очилгани, бунинг олдинги йиллар билан солиштирмаси келтирилмаган.\nЗиёли Шароф Убайдуллаев назарида прокуратура маълумотларидаги рақамлар ярим йил муддат учун кўплик қилади.\n“Биз Хитой ёки Ҳиндистон эмасмиз. 25 миллионлик Ўзбекистон учун бу рақамлар кўпдек. Шу билан бирга, жазога тортилган мансабдорлардан бирортасининг исми йўқ. Қолаверса, уларнинг бирортаси жиноий жавобгарликка тортилмагани ҳам эътиборли”, - деди Ш.Убайдуллаев.\nУнинг эътирофича, мамлакат расмий органларининг жамотчиликка тақдим этадиган ҳар қандай ҳисоботида бу органларнинг ўз фаолияти ҳақида халққа аниқ ва шаффоф маълумотларни етказиш масъулияти сезилмайди.


Украина мухолифати ҳукуматнинг ЕИ билан битимни имзолаш ваъдаларини қабул қилмади\nУкраина ҳукуматининг ЕИ билан битимни имзоламашдан бош тортгани оммавий норозиликларини келтириб чиқарди.\nУкраина мухолифати етакчиси ҳукуматнинг Европа Иттифоқи билан Ассоциацияга киришиш битимини имзолаш тўғрисидаги ваъдаларини “уйдирма”, дея рад қилди. Батькившчина партияси етакчиси Арсеий Яценюк Украина Бош вазири ўринбосари Серҳий Арбузовнинг битим “яқин орада” имзоланиши тўғрисидаги баёнотига ана шундай муносабат билдирди.\nБу ҳақда пайшанба куни эълон қилган Арбузов ЕИ билан битим қачон имзоланишини аниқлаштирмади.\nЕИ кенгайиш масалалари бўйича комиссари Штефан Фюле иттифоқ Украина Ассоциацияга киришиш битимини имзоласа, Киев ҳукуматига қўшимча ёрдам таклиф қилиш ва Халқаро валюта жамғармасидан кредит олишда ёрдам беришга тайёрлигини билдирди.\nУкраина ҳукуматининг ўтган ойда ЕИ билан битимни имзоламашдан бош тортгани евроинтеграция тарафдорларининг оммавий норозиликларини келтириб чиқарди.\nНорозилар ҳукумат истеъфоси талаби билан Киев марказида намойишларни давом эттирмоқда.


Имомали Раҳмонов Хитойдан ўргандимикин...\nҲабибулло Ботиров Тожикистон ҳукумати мамлакатнинг Ўзбекистон билан чегарасидаги ўзбеклар кўп яшайдиган минтақаларга тоғли ва тоғолди туманларидан тожик оилаларини кўчириб келишга қарор қилди.\nГарчи ҳукумат бу кўчириш сабабини ишчи кучини тенг тақсимлаш ва ўзлаштирилмаган ерларни ўзлаштириш билан изоҳлаётган бўлса-да, кузатувчилар бу “буюк кўчириш” ортида сиёсий важлар борлиги ҳақида кўпроқ гапиряпти.\nРасмий маълумотларга кўра, шу йилнинг ўзида икки мингдан зиёд оилани ўзи яшаб турган тоғли ва тоғолди ҳудудлардан водийларга ихтиёрий кўчириш кўзда тутилган. Кўлоб минтақасида яшовчи минг оиланинг бўлажак манзили аллақачон маълум. Улар, асосан, ўзбеклар истиқомат қиладиган ва Ўзбекистон билан чегарадош Турсунзода туманига кўчирилади. Ҳукумат бу кўчиришни бўлажак муҳожирлар айни вақтда яшаётган минтақада сув, ер етишмаётгани ва аҳоли зичлиги билан изоҳламоқда.\nДавлат миграция хизмати бошлиғи Анвар Бобоевнинг айтишича, кўнгилли муҳожирлар Турсунзода туманидаги янги ерларни ўзлаштиради ва туман иқтисодиётини ривожлантиришга ҳисса қўшади.\n“Бу йил Хатлон вилоятидан Турсунзода шаҳрига минг хўжалик кўчирилиши керак. Турсунзодада ўзлаштирилмаган ерлар мавжуд. Кўчиришдан асосий мақсад ҳам туман қишлоқ хўжалигини ривожлантиришдан иборат”, - дейди А.Бобоев.\nУнинг билдиришича, аҳолини ихтиёрий кўчириш давлат дастури 2001 йилдан бери амалга оширилмоқда. Бу дастурга кўра, мамлакатда ишсизлик муаммосини ҳал этиш, меҳнат заҳираларини тенг тақсимлаш орқали иқтисодиётни ривожлантириш кўзда тутилган.\nЛекин, давлат миграция хизмати бошлиғи сўзларига кўра, ҳайдаладиган ер майдони чегараланган ва саноати умуман ривожланмаган Тоғли Бадахшон мухтор вилоятидан мамлакатнинг энг жанубий Носир Хисрав туманига кўчирилган кишиларнинг 20 фоизи янги жойга ўргана олмай, ўз қишлоқларига қайтиб кетмоқда.\nТожикистон президенти ҳузуридаги Стратегик тадқиқотлар маркази ходими Исмоил Раҳматовнинг таъкидлашича, уларнинг қайтиб кетишига нафақат ёздаги жазирама иссиқ, балки оддий инсоний шароитлар яратилмагани, масалан, сув чиқарилмагани, уй-жой, мактаб, боғчалар қурилмагани сабаб бўлмоқда.\nИ.Раҳматов Хатлон вилоятининг ўзида экиладиган майдонлар кўплигига қарамай, шусиз ҳам аҳоли зич яшайдиган Турсунзода туманига Кўлоб минтақасидан оилаларни кўчириш мантиқсиз эканини айтди.\nУнинг қўшимча қилишича, Кўлоб минтақасидаги тожикларни Ўзбекистон билан чегарадош Турсунзода туманига кўчиришнинг сиёсий жиҳатлари кўпроқ бўлиши мумкин.\n“Чунки Тожикистон-Қирғизистон ва Тожикистон-Ўзбекистон ҳамда бошқа мамлакатлар билан чегараларни мустаҳкамлаш табиий ҳолдир. Бу хил узоқни кўзловчи сиёсат ҳар бир давлатга хос”, - деди И.Раҳматов.\nАйрим кузатувчилар Ўзбекистонга чегарадош туманларга мамлакатнинг айнан Кўлоб минтақасидан тожикларни кўчиришни бу ерларда яшовчи ўзбекларнинг Ўзбекистон таъсирига берилиб кетиши олдини олиш, шунингдек, минтақада миллий мутаносибликни таъминлаш учун кўрилаётган чора ўлароқ баҳоламоқда.\n“Ҳолбуки, - дейди журналист Абдуҳафиз Мирзааҳмедов, - Турсунзода туманида ўзлаштирилмаган ернинг ўзи қолмаган. Деҳқонларга совет даврида берилган 20-30 сотих томорқада икки-уч оила тирикчилик қилмоқда. Гўё Турсунзода туманида нообод жойларни обод қилиш мақсадида бу ерга Кўлобдан минг ва ундан ҳам кўпроқ оилани кўчириб келиш ҳақида гапириляпти. Турсунзода туманининг қай ери нообод эканини ҳеч ким билмайди. Қизиғи шундаки, кўчириб келтириладиган оилалар чегара минтақаларига жойлаштирилади. Лекин маҳаллий аҳоли орасида турар жойга эҳтиёжи катта оилалар кам эмас”.\nМаҳаллий кузатувчи Жамолиддин Сайфиддинов эса ҳукуматнинг тожикларни улар кам яшайдиган минтақаларга жойлаштириш сиёсатини маъқуллаб гапирди.


DV-2023: Грин Карта натижаларини қандай текшириш мумкин? » Sangzor.uz - Инновацион янгиликлар портали\nSangzor.uz - биз сизга яқинмиз! » Breaking news » DV-2023: Грин Карта натижаларини қандай текшириш мумкин?\nГрин карта натижалари 2022 йил 8 майда Тошкент вақти билан соат 21:00 да эълон қилинади. Ғалаба ёки мағлубият ҳақида маълумотларни олти ой давомида билиб олиш мумкин. Аммо, ғалабадан сўнг дарҳол DS-260 шакли тўлдириб, кейинги босқичлар бошланмаса, виза олиш эҳтимоли пасайиб кетади. Бунга сабаб 100 минг ғолибдан фақатгина 50 минг киши виза олиш имконига эга бўлади.\nГрин Карта натижаларини фақатгина расмий сайт орқали билиб олиш мумкин.\nСайтни очгач аввал Check Status, сўнг Continue тугмасини босинг.\nЭнди ушбу формани тўлдириш керак бўлади. «Confirmation Number» қаторига анкета тўлдирилган вақтда берилган кодни ёзинг. «Last/Family Name» бўлимида фамиялиянгизни ёзинг. Агар анкета тўлдираётганда фамилиянгизни кўрсатиб кетмаган бўлсангиз «No Last/Family Name»ни танланг. «Year of Birth» графада туғилган йилингизни қўшинг. Кейинги босқичда «Authentication» қаторига расмда кўрсатилган ҳарф ёки сонларни киритиш керак бўлади. Энди «Submit» тугмасини босиш қолди.\nРўйхатдан ўтиш рақами нима?\nConfirmation Number – Грин Карта ва аризангизни боғлаб турувчи 16 рақамдан иборат муҳим код ҳисобланади. У АҚШ Давлат департаментининг расмий веб-сайтида муваффақиятли ариза тўлдиргандан сўнг автоматик равишда чиқиб туради. Фақатгина ушбу код орқали сиз натижаларни текширишингиз мумкин. Агар сиз рўйхатдан ўтиш кодини йўқотиб қўйган бўлсангиз, уни тиклаш имкони йўқ.\nАгар сиз ғолиб бўлган бўлсангиз, қуйидаги маълумот пайдо бўлади ва сайтнинг пастги қисмида DS-260 шаклини тўлдириш учун ҳавола мавжуд.\nАгар бу сафар омад кулиб боқмаган бўлса, «Based on the information provided, the Entry HAS NOT BEEN SELECTED for further processing for the Electronic Diversity Visa program at this time.» ёзувли ойна очилади.\nБироқ ғолиблар ўз вақтида ҳужжатларни топширишмаса, яна бир маротаба ғолиблар аниқланади. ушбу натижаларни эса ёз ойларида билиб олиш мумкин.


10.06.2021 20:26 0 1903\nAмерикалик олимлар ўсимлик ва балиқли парҳез ўрта ва оғир даражадаги COVID-19 инфекцияси ривожланиш эҳтимолини камайтиришга ёрдам беради деган хулосага келишди. Бу ҳақда BMJ Nutrition, Prevention & Health журналида чоп этилган мақолада хабар берилган.\nТадқиқотчилар Франция, Германия, Италия, Испания, Буюк Британия ва АҚШда ишлайдиган COVID-19 вирусини юқтириб олган 2884 нафар шифокор ва ҳамширалар ҳақидаги маълумотларни таҳлил қилдилар. Улар 2020 йил июль ва сентябрь ойлари оралиғида ўтказилган онлайн сўровномада иштирок этишиб, олдинги йилга нисбатан турли озиқ-овқат маҳсулотларини истеъмол қилиш частотасини маълум қилишди.\nХилма-хил парҳезларнинг ҳаммаси бир қанча асосий гуруҳларга бўлинган. Ўсимлик (кўпроқ ёнғоқ, сабзавот ва дуккакли ўсимликлар ҳамда камроқ парранда, қизил ва қайта ишланган гўштлар), пескетариан (балиқ ва денгиз маҳсулотлари), шунингдек, углевод миқдори кам ва оқсил миқдори кўп бўлган парҳезлар шулар жумласидан. Респондентларнинг 568 нафари COVID-19 инфекциясига мос келадиган ёки инфекцияга топширган суртмаси мусбат чиққанлигини айтишган. 2316 респондент коронавирус инфекциясига ҳеч қандай шубҳа ёки аломат йўқлигини айтишган.\n568 та ҳолатдан 138 тасида ўрта ва оғир даражадаги COVID-19 қайд этилган, қолган ҳолатлар эса енгил аломатлар бўлган. Ёши, миллати, тиббий ихтисослиги ва турмуш тарзи (чекиш, жисмоний фаоллик) каби бир қанча ўзгаришлар ҳисобга олингач, ўсимлик ёки пескетариан парҳезга амал қилувчиларда оғир инфекция эҳтимоли мос равишда 73 ва 59 фоизга камайган.\nЎсимликлардан олинган егуликлар озиқлантирувчи моддалар, айниқса, соғлом иммун тизими учун муҳим бўлган фитокимёвий моддалар (полифеноллар, каротеноидлар), витаминлар ва минералларга бой. Денгиз маҳсулотлари D витамини ва омега-3 ёғ кислоталарининг муҳим манбаи бўлиб, улар тўқима ва аъзоларни яллиғланишдан сақлайди.\nКоронавирус 24/06, 15:18


Женевада энг яхши соатлар танлови ғолиблари мукофотланди\n16:19 / 11.11.2016\nҲар йили Женевада ўтказиладиган Grand Prix d'Horlogerie de Genève соатлар танлови ғолибларига мукофотлар топширилди. Бош соврин - "Олтин мил" Chronomètre Ferdinand Berthoud FB 1 соатлари учун Ferdinand Berthoud русумига насиб этди. Оқ тилла ва титандан ясалган корпусдаги модель дунёдаги энг биринчи марказ сонияли милга эга турбийон бўлди. Коллекция 50 нусхада тақдим этилди. Бу ҳақида "Лента.ру" нашрига тадбир ташкилотчиларидан бири маълум қилди.\nChanel модалар уйи учинчи маротаба ушбу мукофотга муносиб кўрилмоқда, ҳакамлар кенгаши заргарлик соатлари йўналишидаги ғалабани айнан шу компанияга топширди. Гап оқ тилла ва олмос билан ишланган Secret Watch Signature Grenat модели ҳақида бормоқда. Циферблат эҳром шаклидаги морганитдан ясалган шаффоф қопқоқ остига яширинган.\nPiaget компанияси Protocole XXL "Secrets & Lights" Venice Micro-Mosaic соатлари учун соатсозлик санъати ва бадиий ҳунармандчилик уйғунлиги йўналишида олий мукофотга сазовор бўлди. Ушбу моделнинг циферблатида Венеция манзараси мозаикаси акс этган.\nХронографлар таснифида ҳакамлар ҳайъати Montblanc 1858 Chronograph Tachymeter Limited Edition'ни энг яхшиси деб топди, энг яхши турбийон учун La Esmeralda Tourbillon от Girard-Perregaux ишлаб чиқарувчилари мукофотланди.\nЭркаклар модели йўналишида Grönefeld брендининг 1941 Remontoire модели ғолиб, деб топилди. Аёллар орасида эса Piaget'нинг Limelight Gala Milanese Bracelet модели қолган соатларни ортда қолдирди.\n"Энг яхши тақвимли соат" йўналишида MB&F Legacy Machine Perpetual модели ғолиб бўлди.\nЖенева ғолиблар энг яхши соатлар танлови Grand Prix d'Horlogerie de Genève


Нажосатни кетказишнинг қандай йўллари бор? | Azon.uz - Ахборот-таҳлилий портал\nНажосатни кетказишнинг қандай йўллари бор?\n22:30 27.07.2018 982\nСавол: Аслида нажосатни кетказишнинг қандай йўллари бор?\nЖавоб: Нажасни кетказишнинг “Ал-Фатово Ҳиндийя”га кўра ўн ва “Ал-Фатово Иқноъийя”га кўра ўн беш йўли бор. Улардан биринчиси, нажосатни покиза ҳар қандай суюқлик билан кетказса бўлади. Сирка, гулоб ва шуларга ўхшаш сиқса (кийимда) сиқиладиган суюқликлар каби. Қаттиқ ёғ каби, сиқса сиқилмайдиган нарсаларда нажосатни кетказиш жоиз эмас. “Ҳидоя”да шундай дейилган. Аммо сиқса ёғ каби сиқилмайдиган нажосатни кетказиш жоиз эмас. “Ал-Кофий”да шундай айтилган.\n“Оби мустаъмал”, яъни таҳорат учун ишлатилган сув ҳам нажосат кетказадиган суюқлик саналади. Бу имом Муҳаммад раҳимаҳуллоҳнинг сўзлари ва имом Абу Ҳанифа раҳимаҳуллоҳдан ҳам бир ривоят бўлиб, фатво шунгадир.\nНажосатни кетказиш, агар у кўринадиган бўлса, ўзини кетказиш билан бўлади. Агар изи бор нарса бўлса, ўша изини кетказиш билан покланади. Бунда неча марта ювишнинг эътибори йўқ. Агар бир марта ювиш билан кетса, бу кифоя қилади. Агар уч мартада ҳам кетмаса, то кетгунча ювилади. “Фатовос-Сирожийя”да шундайдир. “Сирожул-ваҳҳож”да айтилишича, агар изи машаққат билангина кетадиган нарса бўлса ва совун каби сувдан ташқари нарсаларга эҳтиёж бўлса, изини кетказишда киши ўзини қийнамайди. Бундай ҳолатда шунингдек сувни қайнатиб ишлатиш ҳам шарт қилинмайди (Ал-Фатово Ҳиндийя).\nФатво китоблари асосида Мубашшир Аҳмад тайёрлади\n14:35 18.07.2019 3050\n09:01 16.07.2019 1773\n19:05 18.07.2019 2653


UzAgroExportBank - вазифа ва функциялари\nUzAgroExportBank - дунёнинг ҳар қандай бурчагида Сизнинг ишончли ҳамкорингиз\n«ЎзАгроЭкспортБанк» нинг асосий вазифалари бўлиб қуйидагилар ҳисобланади:\nАгросаноат ва мева-сабзавот маҳсулотлари экспорт ишлаб чиқаришини молиялаштириш ва ривожлантириш.\nАгросаноат соҳаси ва унинг инфратузилмаси ташкилотларига кредит-ҳисоб китоб комплекс хизматларини кўрсатиш.\nМаркетинг таҳлилини ташкил этиш.\nХалқаро бозорларнинг ҳолати ва ривожланиш истиқболлари, шунингдек маҳаллик ишлаб чиқарувчиларнинг экспорт имкониятлари тўғрисидаги маълумотларни шакллантириш.\nАгросаноат соҳаси ташкилотларини молиялаштириш, чет эллик ҳамкорлар билан тўғридан-тўғри алоқаларни ривожлантиришга чет эллик инвесторлар, халқаро молия институтлари, чет эл банкларининг ресурсларини жалб қилиш.\nЎзбекистон Республикасининг экспорт имкониятларини фаол ахборотли ёритиш, шу жумладан чет эл банклари, халқаро ташкилотлар, дипломатик ва савдо ваколатхоналари билан фаол ўзаро ҳаракатларни амалга ошириш, шунингдек Халқаро реклама-савдо ахборот тармоқларига тизимли кириб бориш йўли билан.\n«ЎзАгроЭкспортБанк» агросаноат соҳасидаги кичик ва ўрта бизнесни молиялаштириш бозорида стандартларни белгилайди. Тегишли молиялаштириш манбалари мавжуд бўлганида, ҳам бозор, ҳам имтиёзли шартларда молиявий хизматларнинг тўлиқ спектри билан таъминлайди. Янги технологик ечимлардан фойдаланиб ва юқори даражадаги сервисни таъминлаб, махсулотларни қулай замонавий сотиш каналлари орқали тақдим этади. Кичик ва ўрта бизнес учун комплекс молиявий хизматларни таклиф қилувчи, агросаноат соҳаси субъектларини қўллашнинг турли дастурларини амалга оширувчи Тараққий Банк.\nБизнинг асосий қадриятларимиз бўлиб қуйидагилар ҳисобланади:\nБизни мижозларимиз. Бизнинг Банк сиз учун максимал даражада қулай бўлиши учун қўлимиздан келганча ҳаракат қиламих. “ЎзАгроЭкспортБанк” бажараётган ҳамма нарса, Мижоз, бир марта бизнинг Банк танлаю, кейинчалик ҳам ўз фикрини ўзгартирмаслиги, ва энг яхши хизмат кўрсатиш ҳамда энг юқори сифатдаги сервисни у айнан “ЎзАгроЭкспортБанк”да олишига ишончи комил бўлишига қаратилган.\nЭртанги кунга ишонч\n«ЎзАгроЭкспортБанк» Мижозлар олдида ўз зиммасига олган мажбуриятларини бажаради, ўз мижозларининг манфаатларини ҳимоя қилишга максимал даражада тайёр бўлиш учун ўзининг умумий ҳолати, кредит ажрата олиш ва тўлаб бера олиш қобилияти тўғрисида очиқ маълумотларни тақдим этади.\nБанк мутахассисларининг жамоаси Мижозлар билан ишлашнинг муҳим омилларидан бири бўлиб ҳисобланади. Банкнинг вазифасига нафақат самарали ва уюшган жамоани шакллантириш, балки Банк ўз олдига қўйган мақсадларига эришишга имкон берувчи етакчиларнинг ўсиши, уларнинг қобилият ва муваффақиятларини қўллаб-қувватлаш бўлган корпоратив маданиятни яратиш ҳам киради.\nҲозир сайтда: рўйхатдан ўтганлар -0, меҳмонлар -7


Баркамол авлодни тарбиялаш, уларни ҳар томонлама қўллаб-қувватлаш давлатимиз сиёсатининг энг муҳим устувор йўналишларидан биридир. Президентимизнинг “...барча эзгу ниятларимизнинг марказида фарзандларимизни ҳам жисмоний, ҳам маънавий жиҳатдан соғлом қилиб ўстириш, уларнинг бахту саодати, фаровон келажагини кўриш, дунёда ҳеч кимдан кам бўлмайдиган авлодни тарбиялаш орзуси туради”, деган сўзлари замирида ҳам айни шу йўналишда амалга оширилаётган кенг кўламли ислоҳотлар мазмун-моҳияти яққол ўз ифодасини топган.\nДарҳақиқат, мустақиллигимизнинг дастлабки йиллариданоқ ўғил-қизларимизнинг жаҳон андозаларига мос шароитларда пухта билим олишини таъминлаш, қобилият ҳамда иқтидори, интеллектуал салоҳиятини юзага чиқариш, қалбида она-юртга садоқат ва фидойилик туйғуларини шакллантириш борасида улкан чора-тадбирлар ҳаётга татбиқ этиб келинмоқда.\nБундай беқиёс меҳр оғушида камолга етаётган эртамиз эгалари илм-фан, тадбиркорлик, ишлаб чиқариш, санъат, спорт каби турли соҳаларда улкан ютуқларни қўлга киритиб, Ватанимиз равнақига, унинг халқаро майдондаги обрў-эътиборини янада юксалтиришга муносиб ҳисса қўшаяпти.\nМамлакатимизда олиб борилаётган ёшларга оид давлат сиёсатининг яна бир ўзига хос жиҳати шундаки, ёш оилаларни қўллаб-қувватлаш, уларни моддий ва маънавий рағбатлантириш, турмуш шароитини яхшилаш масаласи ҳам доимий диққат-эътиборда. Бунда давлатимиз раҳбарининг 2007 йил 18 майдаги “Ёш оилаларни моддий ва маънавий қўллаб-қувватлашга доир қўшимча чора-тадбирлар тўғрисида”ги Фармони муҳим дастуриламал бўлиб хизмат қилаётир. Қолаверса, Президентимизнинг 2014 йил 6 февралда қабул қилинган “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги ҳамда Вазирлар Маҳкамасининг 2014 йил 8 сентябрдаги “Мамлакатнинг ижтимоий ҳаётида фаол қатнашаётган ёш оилаларни уй-жой билан таъминлашни янада қўллаб-қувватлаш чора-тадбирлари тўғрисида”ги қарорлари асосида улкан орзулар билан оила қурган, катта ҳаёт остонасида турган йигит-қизларни ижтимоий муҳофаза қилиш борасидаги саъй-ҳаракатлар изчил давом эттирилаяпти.\nЮртимизнинг барча ҳудудида “Камолот” уйлари барпо қилиниб, ёш оилаларга топширилаётгани давлатимизнинг фарзандларимизга бўлган ғамхўрлиги ифодаси сифатида қалбларда чексиз фахр ва ифтихор туйғуларини уйғотмоқда. Янги уй эгалари, уларнинг ота-оналари бундан беҳад мамнун эканликларини изҳор этишаяпти.\n— Қорақалпоғистон Республикаси, вилоятлар ва Тошкент шаҳрида кўп қаватли, 64 тагача хонадондан иборат жами 50 дан зиёд “Камолот” уйлари қуриш режалаштирилган. Ҳозиргача уларнинг бир қанчаси фойдаланишга топширилди, — дейди “Камолот” ёшлар ижтимоий ҳаракати Марказий кенгаши юрист-консульти Баҳром Илҳомжонов. — Ушбу янги тураржойлар ҳар бир ҳудуднинг табиий иқлим шароитини ҳисобга олган ҳолда, замонавий қурилиш материаллари асосида бунёд этилаяпти. Вазирлар Маҳкамасининг тегишли қарори билан тасдиқланган низомга кўра, “Камолот” уйлари йигирма йил муддатга имтиёзли ипотека кредити эвазига берилади. Унинг дастлабки беш йили имтиёзли давр ҳисобланиб, бошланғич бадал тўлови талаб қилинмайди.\n“Камолот” уйларини фан, санъат, адабиёт, спорт ва бошқа соҳаларда юксак натижаларга эришган, қолаверса, ариза берилган пайтда ўттиз ёшдан ошмаган эр-хотинлар (иккаласи ҳам) ипотека кредити асосида сотиб олиш ҳуқуқига эга. Бунинг учун тегишли ҳужжатлар “Камолот” ёшлар ижтимоий ҳаракати ҳудудий кенгашларига топширилади ва улар орқали Ҳаракатнинг Марказий кенгашига тақдим этилади.\nЎтган ҳафтада Тошкент шаҳрининг Сергели туманида жойлашган Шукур Бурҳонов номидаги маҳаллада “Камолот” уйларини фойдаланишга топширишга бағишланган маросим катта тантанага айланди. Тадбирда давлат ва жамоат ташкилотлари вакиллари, “Камолот” ёшлар ижтимоий ҳаракати Марказий кенгаши ходимлари, ёшлар, ота-оналар қатнашди.\nЎзбекистон Республикаси Ташқи иқтисодий фаолият миллий банкининг Сергели филиали ҳамда “Ўзсаноатқурилишбанк”нинг Чилонзор филиали томонидан молиялаштирилган мазкур иккита (ҳар бири 32 хонадондан иборат) “Камолот” уйи замонавийлиги, кўркамлиги билан алоҳида ажралиб турибди. Унинг хонадонларида ёш оилалар учун барча шароит яратилган. Хусусан, илғор маиший техника воситалари билан жиҳозлангани уй соҳибларига қўшимча қулайлик туғдиради.\nҲар жиҳатдан шинам, кенг ва ёруғ хонадонларга кўчиб кирганларнинг қай бири билан суҳбатлашманг, уларнинг қувончига гувоҳ бўласиз. Маъмура ҳамда Шуҳрат Сатторовлар ҳам шундай эътибордан баҳраманд бўлган иқтидорли ёшлардан саналади. Шуҳрат айни пайтда Ахборот технологиялари ва коммуникацияларини ривожлантириш вазирлигида фаолият юритади. Маъмурахон эса матбаа дизайнери бўлиб ишлайди.\n— Жудаям хурсандмиз, — дейди ёш оила бекаси. — Янги уй билан табриклаш учун келган меҳмонлар ҳам қизиқиб, хоналарни бирма-бир айланиб чиқишаяпти. Бизга ҳавас билан қарашмоқда. Ҳақиқатан ҳам, бу уйларнинг файзи бошқача. Бу ерда фарзандларимиз Ширин ва Абдураҳмонжон яйраб, соғлом бўлиб вояга етади. Фурсатдан фойдаланиб, биз, ёшларга менинг фарзандларим, дея оталарча меҳр кўрсатаётган, барча имкониятларни яратиб бераётган Юртбошимизга ўз миннатдорлигимизни билдирамиз.\n...“Камолот” уйлари ҳовлисини кўздан кечирамиз. Ён-атрофга гуллар, райҳон ифори таралиб турибди. Ҳовлидаги майдончада эса болажонларнинг шодон кулгиси эшитилади. Бошқача айтганда, тураржойдаги гўзал манзара, ажойиб муҳит гўё бутун бир мамлакатимиздаги ёш оилалар турмуш тарзини яққол акс эттиргандек.\n— Истиқлолимизнинг 24 йиллик шодиёналари арафасида мана шундай замонавий уйга эга бўлганимиз қўшалоқ қувонч бўлди, — дейди янги уй соҳибларидан яна бири Шодликбек Қурбонов. — Яқинда Бирлашган Миллатлар Ташкилоти кўмагида АҚШнинг Колумбия университети социологлари томонидан “Дунёнинг энг бахтли мамлакатлари” деган мавзуда тадқиқот ўтказилди. Унга кўра, Ўзбекистонимиз мазкур рейтингда 158 мамлакат орасида 44-ўринни, Мустақил Давлатлар Ҳамдўстлиги мамлакатлари ўртасида эса биринчи ўринни эгаллади. Бундан барчамиз чексиз фахрландик. Бу юртимизда ҳар бир оиланинг фаровон турмуш кечириши, бахти ва иқболини ўйлаб олиб борилаётган эзгу ишларнинг самараси халқаро миқёсда ҳам алоҳида эътироф этилаётганининг яна бир тасдиғидир. Биз, ёшлар юксак ишончга муносиб бўлиб, Ўзбекистонимизнинг янада ривожланишига ўз ҳиссамизни қўшамиз.\n“Камолот” ЁИҲ Тошкент шаҳар кенгашидан маълум қилишларича, пойтахтимизда Сергели туманидан ташқари, яқин орада Учтепа ва Бектемир туманларида ҳам кўп қаватли “Камолот” уйлари фойдаланишга топширилади.\nМазкур рукндаги бошқа мақолалар: « Экологик барқарорликнинг муҳим омили\tМалакали кадрлар тайёрлаш масъулияти »


Ўтган йили Ўзбекистонга чет элдан жами 131 та электромобиль олиб келинган. Шулардан 92 таси Хитойга тўғри келмоқда.\nТОШКЕНТ, 3 фев — Sputnik. 2020 йилда Ўзбекистонга хориждан 131 та электромобиль импорт қилинган. Бундан Давлат статистика қўмитаси маълумотлари дарак бермоқда.\nИмпорт қилган мамлакатлар орасида Хитой биринчи ўринда. У ердан жами 92 та электромобиль олиб келинган. Кейинги ўринларда Жанубий Корея (13 та), Грузия (7 ), АҚШ (7), Германия (5) ва бошқа давлатлар (7).\nАввалроқ Ўзбекистон ҳукумати “Ўзавтосаноат” компаниясини фақат электромобиллар ишлаб чиқаришга ўтказишни режалаштираётгани маълум бўлганди. Бундан ташқари, Вазирлар маҳкамаси қарори билан мамлакат ичида электромобилларни сотиб олишда ва уларни вақтинчалик олиб киришдаги йиғимларни бекор қилиш кўзда тутилмоқда.


Айтиш жоизки, айни ўзгаришлар ортида ҳам, аввало, халқимизнинг хоҳиш-истаги турибди. Чунки мактабгача таълим сифати ва самарадорлиги билан, болаларни боғчаларга қамраб олиш билан боғлиқ муаммолар одамларимизда турли эътирозларни келтириб чиқараётганини яширишнинг ҳожати йўқ. Ёки\n9-синфни битирган, ҳам маънавий-руҳий, ҳам физиологик жиҳатдан шаклланиб улгурмаган ўғил-қизларнинг касб-ҳунар коллежларида таҳсил олиши уларнинг юриш-туришида, ахлоқи ҳамда қарашларида, ўқишга қизиқишида кўпинча салбий оғишларга сабаб бўлаётгани ҳам бор гап. Шу маънода, мактабгача таълим тизимининг тубдан ислоҳ қилинаётгани, 11 йиллик умумий ўрта таълим қайта тикланаётгани эътирофга молик.\nМазкур рукндаги бошқа мақолалар: « Илм-фан ривожи — тараққиётнинг муҳим омили\tИлму фан ва зиё маскани »


15 август куни Ўзбекистонда кутилаётган об-ҳаво маълумоти\n12:34 / 14.08.2019\nТошкент шаҳри. Республика Гидрометеорология марказининг хабар беришича, 15 август куни пойтахтда ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 16-18 даража илиқ, кундузи 25-27 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 13-18 даража илиқ, кундузи 25-30 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 27-32 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 29-34 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлади. Ғарбий шамол йўналишини ўзгартириб, шарқдан 7-12 м/с тезликда эсади, баъзи ойларда 15-20 м/с гача кучайиши мумкин. Ҳарорат кечаси 8-13 даража, кундузи 15-20 даража илиқ бўлади.\n11:58 / 03.08.2020


Экстрадиция таҳдиди остида\nЎринбой Эргашев бўйича Санкт Петербург суди чиқарадиган навбатдаги ҳукм¸ Россия адлия тизимининг сиëсий жиҳатдан нақадар мустақил эканини кўрсатувчи навбатдаги синов бўлади.\nБедарак йўқолган Абдували қорининг издошларидан бири¸ Тошкент сўрови асосида иккинчи бор ҳибсга олинган Ўринбой Эргашевнинг Санкт Петербург изоляторидаги тақдири номаълумлигича қолмоқда.\nМосквадаги “Фуқаровий кўмак” ташкилотининг марказий осиёлик сиёсий қочқинлар ишлари бўйича дастури раҳбари Елена Рябинина фикрича¸ Ўринбой Эргашевнинг Ўзбекистонга экстрадиция қилиниш хавфи сақланиб қолмоқда:\n- Албатта¸ унга нисбатан экстрадиция хавфи бор. Қолаверса¸ у халқаро қонунларга қарши Ўзбекистонга экстрадиция қилиниши мумкин бўлган биринчи шахс эмас. Лекин бизнинг ҳимоя тактикамиз яхши ишлаб чиқилган ва бу иш беради деб ўйлайман, дейди Елена Рябинина.\nҲуқуқ ҳимоячиси фикрича¸ Россия ҳуқуқни муҳофаза қилиш идоралари Ўринбой Эргашевни Ўзбекистонга экстрадиция қилиш учун ҳаракат қилмоқдалар. Зеро¸бундан аввал ҳам Россия федерал муҳожирлик хизматига қочқинлик мақоми сўраб борган Ўринбой Эргашев олти ой ҳеч бир сабабсиз қамоқда сақланган.\nБу адолатсизлик ҳуқуқ ҳимоячилари томонидан судда ошкор қилингач, Эргашев шу йилнинг 3 февралида қамоқдан озод қилинган эди. Лекин унинг озодлиги бир соатга ҳам бормади¸ дейди адвокат Ольга Цейтлина.\n- Суд уни озод қилди ва шу жойнинг ўзида яна қамоққа олишга санкция берди, дейди Эргашевнуци ҳимоя қилаëтган Ольга Цейтлина.\nҲуқуқ ҳимоячиси Елена Рябинина эса Ўринбой Эргашевнинг яна қамоққа олинганлиги сабабини бундай изоҳлади:\n- Уни панжара ортидан ҳали чиқармай туриб, шу вақтнинг ўзидаëқ прокуратура вакили Ўринбой Эргашевни яна қамоққа олиш ҳақидаги прокуратура қарорини судга тақдим қилди.\nМаълум бўлишича¸ Ўзбекистон суди уни қамоққа олиш ҳақида 2 март куни қарор қабул қилган экан. Бу қарор Интерполга берилган. Аслини олганда¸ унинг яна қамоққа олиниши Россия қонунига зид эмас.\nЛекин прокуратура вакили уни Ўзбекистонга экстрадиция қилиш ҳақидаги қарорни тақдим этмади. Бироқ шунга қарамасдан, уни яна илгари ўтирган изоляторига олиб бориб қўйишди, дейди Елена Рябинина.\nАдвокат Ольга Цейтлина фикрича¸ Ўринбой Эргашевнинг яна қамоққа олиниши халқаро қонунларга зиддир:\n- Агар Ўзбекистон судининг қарори тақдим қилинган бўлса¸ бу тўғри, лекин бу ҳолат Европа Конвенцияси 5 - моддасининг қўпол равишда бузилишидир. Қочқинлик мақоми учун ариза берган одамни қамоққа олиш мумкин эмас, дейди Ольга Цейтлина.\n1995 йилнинг 24 августида Тошкент аэропортида ғойиб бўлган андижонлик Абдували қорининг издошларидан бири эканлиги айтилаётган 52 ёшли Ўринбой Эргашев 2005 йилда таъқиблардан қочиб Россияга келди.\nУ қурилиш фирмаларининг бирида Камаз ҳайдовчиси бўлиб ишлади. Шу билан бир вақтда Россия Федерал муҳожирлик хизматига сиёсий қочқинлик мақоми сўраб аризалар берди. Лекин у ердан кетма-кет рад жавоби олди.\nАсоссиз рад жавоблари учун хизмат амалдорлари билан бир неча бор судлашди ҳам. Ўзбекистон Бош Прокуратурасининг сўрови билан у олти ой олдин Москва вокзалида қамоққа олинди.\nЎринбой Эргашев Ўзбекистонда ваҳҳобийлар диний гуруҳларини тузганликда ва конституциявий тузумни ағдариб, халифалик давлати барпо қилишга уринганликда айбланмоқда. Лекин ҳуқуқ ҳимоячиси Елена Рябинина бу айбловлар тўқиб чиқарилганини айтади.\n- Бу мутлақ диний мотивдаги иш. Ўринбой Эргашев ўз динига Ўзбекистон ҳукумати истаганидан кўра кучлироқ эътиқод қилгани учунгина айбдор, дейди россиялик ҳуқуқ ҳимоячиси Елена Рябинина.


Аллоҳ таолонинг бандаларига ато этган неъматлари чексиз ва беҳисобдир. Мазкур беадад неъматлардан бири эса ўз бандаларига савоб захираларини бойитиб олишлари учун тақдим этган ўзига хос эзгулик ва яхшилик мавсумларидир. Ҳақ таоло Ўзининг илми азалийсида инсон зотининг заифлиги, гуноҳлар чангалига тушиб қолишга мойиллигини билган, уларга гуноҳлари ўчирилиб, ажру савобларининг қат-қат орттириб берилишига сабаб бўладиган махсус мавсумлар инъом этди. Ана шундай эзгулик мавсумларидан бири зулҳижжа ойининг аввалги ўн кунлиги ҳамда унда амалга ошириладиган қурбонлик амалидир. Қурбон ҳайити маъносини берувчи “ийду-л-азҳо” сўзи бежизга бундай номланмаган. Зеро, ҳаж амалларининг асоси бажариладиган бу кунлардаги энг асосий иш Аллоҳ таоло учун шукрона тарзида жонлиқ сўймоқдир. Шунинг учун ҳам бу байрам бизнинг тилда “қурбон ҳайити” деб аталади.\n1. Шапкўрлиги билиниб турган даражадаги шапкўр жонивор.\n2. Касаллиги билиниб турадиган даражадаги касал жонивор.\n3. Оқсоқлиги билиниб турадиган даражадаги оқсоқ жонивор.\n4. Оёқда туролмайдиган даражадаги беҳол-мадорсиз жонивор» (Сунан соҳиблари ривоят қилишган). Ҳадисдаги охирги жумла маъно эътиборига кўра таржима қилинган бўлиб, аслида “суякларида илик битмаган озғин жонивор” маъносига далолат қиладиган сўз ишлатилган. Демак, шунчаки, озғин эмас балки оёқ суякларида илиги бўлмаган даражада озиб кетган жониворни қурбонлик қилиб бўлмайди. Бундай жонивор ниҳоятда мадорсиз бўлади.\n8. Шоҳи кесиб ёки суғуриб олинган жонивор. Аммо ўзи шоҳсиз туғилган бўлса, қурбонликка ярайди.\n9. Бурни кесиб олинган жонивор.\n10. Думи кесиб ташланган жонивор. Аммо ўзи думсиз яратилган бўлса, уни қурбонлик қилиш жоиз, гарчи айрим уламолар буни ножоиз санаган бўлсалар ҳам.\n11. Думбаси кесиб олинган жонивор.\nКиритилган вақти: 10/09/2016 00:00; Кўрилганлиги: 2831\nМатериал манзили: https://sammuslim.uz/articles/qurbonlik-hukmlari\nЧоп этилган вақт: 28/09/2021 03:54